Ишембай районының һаҡланған тәбиғәт биләмәләре исемлеге — Башҡорт Википедияһы\nИшембай районының һаҡланған тәбиғәт биләмәләре исемлеге\nИшембай районының һаҡланған тәбиғәт биләмәләре исемлеге Викимилектә\nИшембай районының һаҡланған тәбиғәт биләмәләре исемлеге Башҡортостан Республикаһы Ишембай районы буйынса әлеге ваҡытта булған һәм булдырырға планлаштырылған һаҡланған тәбиғәт биләмәләрен (ОПТ) үҙ эсенә ала.\n3 Тәҡдим ителгән урындар\nСтатистика[үҙгәртергә | вики-тексты үҙгәртергә]\n1. Ишембай районы буйынса классик айырыуса һаҡланған тәбиғәт биләмәләренең дөйөм майҙаны (ООПТ) (ҡурсыулыҡ-заказник) — 1, тәбиғәт һәйкәлдәре — 15) — 59268 га (перспективалы — 76000 га)\n2. Проекттары төҙөлгән һыу һаҡлау зоналары — 3216,4 га\n3. Йәшел зоналар — 5019 га\n4. Санитар һаҡ округтары — юҡ\n5. Бөтә айырыуса һаҡланған тәбиғәт биләмәләренең дөйөм майҙаны (ООПТ) — 67503,4 га (перспективалы майҙан 84235,4 га)\n6. Урмандарҙың тыйылған участкалары һәм урмандың айырыуса һаҡ участкалары 14907 га\n7. Әлеге ваҡытта һаҡланған тәбиғәт биләмәләре (ОПТ) селтәренең дөйөм майҙаны 82410,4 га\n8. Проектланыу кимәлендә булған айырыуса һаҡланған тәбиғәт биләмәләренең дөйөм майҙаны (ООПТ) («Шүлгән-Таш» ҡурсаулығын киңәйтеү зонаһы — 1, тәбиғәт һәйкәлдәре — 2) — 16732 га\n9. Әлеге ваҡытта һаҡланған тәбиғәт биләмәләре (ОПТ) селтәренең һәм проектланыу кимәлендәге айырыуса һаҡланған тәбиғәт биләмәләренең ҡушма майҙаны (ООПТ) 99142,4 га\n10. Ҡиммәтле тәбиғәт биләмәләренең дөйөм майҙаны (проект эшләү өсөн перспектив зона) 32520 га\n11. Берләштерелгән һәм һаҡланған тәбиғәт биләмәләренең перспектив майҙандарының СОПТ дөйөм майҙаны (берләштерелгән майҙандарҙы алып ташламайынса) 131662,4 га. Раҫланған айырыуса һаҡланған тәбиғәт биләмәләре\nҒәмәлдәге[үҙгәртергә | вики-тексты үҙгәртергә]\nҺаҡланған объекттың атамаһы, статусы, булдырылған йылы\nһаҡланған тәбиғәт биләмәләренең тәғәйенләнеше\nИшембай ҡурсыулығы (заказнигы), 1971. 58526 Һунар-һунарсылыҡ кәсебе һәм һирәк осраған хайуардар донъяһы (айыу, һеләүһен, мышы, ҡоралай, һыуһар, дала көҙәне, ондатра, аҡ ҡуян, ҡор, сел, ҡурпысыҡ һәм башҡалар). 1. Һунар-һунарсылыҡ кәсебе хайуандары донъяһын һаҡлау һәм уны бәрәкәтле файҙаланыу.\n2. Хайуардарҙың һирәк төрҙәрен һаҡлау.\nТуғар-Салған күле һәм уның тирә-яғы. Тәбиғәт һәйкәле, 1985.\n100 1. Тәрән һыулы карст күле, ул ҙур ғилми (гидрогеологик) әһәмиәткә эйә. 1. Карст күлен һаҡлау.\n2. Тирә-йүндә үҫкән дала үҫемлектәрен тергеҙеү, һаҡлау һәм бәрәкәтле файҙаланыу (мал көтөүҙе кәметеү).\nХажы мәмерйәһе һәм Берғамыт шишмәһе. Тәбиғәт һәйкәле. 1985. 100 1. Бик мөһим ғилми һәм хужалыҡ итеү әһәмиәтенә эйә булған уникаль мәмерйә һәм шишмә. 2. Үҫемлектәрҙең Көньяҡ Уралдың көнбайыш битләүенә хас булған төрҙәре. 1. Бөтә тәбиғәт комплексын һаҡлау һәм урынлы файҙаланыу. 2. Мәмерйә фаунаһын һаҡлау. 3. Биотөрлөлөктө һаҡлау.\nҠарауылтау тауы. Тәбиғәт һәйкәле, 1985 150 1. Тарихи әһәмиәткә эйә булған тау.\n2. Үҫемлектәрҙең һирәк төрҙәренең таралып үҫеүе (ике башаҡлы эфедра, йомшаҡ ҡылған һәм башҡалар).\nБөтә тәбиғәт комплексын һаҡлау.\nҠолоҡ йылғаһының тирә-яғы. Тәбиғәт һәйкәле, 1985 200 Көньяҡ Уралдың көнбайыш битләүенә хас булған киң япраҡлы ағас өйкөмдәре. Бөтә тәбиғәт комплексын һаҡлау.\nРомадановка йырыны. Тәбиғәт һәйкәле, 1965 мәғлүмәттәр юҡ Фәнни әһәмиәткә эйә булған геологик ҡатламдар. Геологик киҫелештәрҙе һаҡлау.\nточечн. Матур шарлауыҡ. Шарлауыҡты һәм уны уратып алған тәбиғәтте һаҡлау.\n42 1. Һыу аҫты ҡаяларынан хасил булып, ошо көнгәсә һаҡланған тау. 2. Үҫемлектәрҙең һирәк төрҙәренең таралып үҫеүе (ике башаҡлы эфедра, йомшаҡ ҡылған, ҡаты япраҡлы ҡыяҡ үлән, энәле япраҡлы ҡәнәфер, урал етене, дөйә һеңере, эре сәскәле аласуҡ, ҡан үләне һәм башҡалар).\n3. Типик һәм һирәк осрай торған үҫемлектәрҙең таралып үҫеүе.\n1. Бөтә тәбиғәт комплексын һаҡлау.\n2. Биотөрлөлөктө һаҡлау. 3. Рекреацион файҙаланыу. 4. Тәбиғәт комплекстарының бик тиҙ ярлылына барыуына бәйле тәбиғәт паркын булдырыу өсөн биләмә.\nЫласын мәмерйәһе (Соколиная) һәм уның тирә-яғы. Тәбиғәт һәйкәле. 1985. 100 Эзбиздән торған мәмерйә, уның тирә-яғын Көньяҡ Уралдың көнбайыш битләүенә хас киң япраҡлы урман уратып алған. 1. Мәмерйәне һәм уның фаунаһын һаҡлау.\n2. Район өсөн типик булған киң япраҡлы урмандарҙы һаҡлау.\nКәлим-осҡан ҡаяһы һәм Салауат Юлаев мәмерйәһе . Тәбиғәт һәйкәле, 1985.\n100 1. Мәмерйәһе булған матур ҡая. 2. Үҫемлектәрҙең һирәк төрҙәре үҫкән урын. 1. Бөтә тәбиғәт комплексын һаҡлау. 2. Биотөрлөлөктө һаҡлау. 3. Рекреацион әһәмиәттә.\nОлимпия мәмерйәһе һәм уның тирә-яғы. Тәбиғәт һәйкәле, 1985. 100 Эзбиздән торған мәмерйә, уның тирә-яғын Көньяҡ Уралдың көнбайыш битләүенә хас киң япраҡлы урман уртып алған. 1. Мәмерйәне һәм уның фаунаһын һаҡлау.\n2. Район өсөн хас булған киң япраҡлы урмандарҙы һаҡлау.\nЕгән мәерйәһе һәм уның тирә-яғы. Тәбиғәт һәйкәле. 1985. 100 1. Эзбиздән торған мәмерйә, уның тирә-яғын ҡарағай һәм киң япраҡлы урмандар уртып алған.\n2. Ошо төбәккә хас һәм һирәк осрай торған хайуардар һәм үҫемлектәр бар.\n1. Мәмерйәне һәм Көньяҡ Уралдың көнбайыш битләүенә хас киң япраҡлы урмандарҙы һаҡлау.\n2. Мәмерйә фаунаһын һаҡлау. 3. Биотөрлөлөктө һаҡлау.\nТаш-өй мәмерйәһе һәм уның тирә-яғы 100 Эзбиздән торған мәмерйә, уның тирә-яғын Көньяҡ Уралдың көнбайыш битләүенә хас киң япраҡлы урман уртып алған. 1. Мәмерйәне һәм уның фаунаһын һаҡлау. 2. Район өсөн хас булған киң япраҡлы урмандарҙы һаҡлау.\nСелтербей-урта-таш уяһы. Тәбиғәт һәйкәле. 1985. 14,5 1. Уникаль шишмә. 2. Һирәк осрай торған үҫемлектәр (шиверекия подольская һәм башҡалар) 1. Бөтә тәбиғәт комплексын тергеҙеү һәм һаҡлау. 2. Шишмәне хужалыҡ мохтажлығына тотоноу.\nҠыҙыл-таш уяһы 400 1. Ошо төбәккә хас, эталон һәм һирәк осрай торған үҫемлектәр (ҡаяла үҫә торған ҡарағайҙар, дала ҡарағай урманы, киң япраҡлы уриман биләмәһе).\n2. Хайуан һәм үҫемлектәрҙең һирәк төрҙәренең һаҡланыуы (аҡтамыр (отогнутоостый), шиверекия подольская, дөйә һеңере (Клера) һәм башҡалар.).\n1. Бөтә тәбиғәт комплексын һаҡлау. 2. Көньяҡ Уралдың көнбайыш битләүенә хас булған һәм яҡын тирәләге айырыуса һаҡланған тәбиғәт биләмәләре экосистемаларының арауыҡ һәм экологик бәйлелеген тәьмин итеү.\nАлатау тауы участкаһы һәм «Ресторан» шишмәһе. Тәбиғәт һәйкәле, 1985. 200 1. Хужалыҡ итеү әһәмиәтенә эйә булған һыу сығанағы. 2. Көньяҡ Уралдың көнбайыш битләүенә хас киң япраҡлы урман. 1. Бөтә тәбиғәт комплексын һаҡлау. 2. Һыу сығанағын хужалыҡ мохтажлығына файҙаланыу.\nАғиҙел йылғаһы бассейнындағы һыу һағы зоналары. 1992. 3216,4 Уйһыулыҡтарға хас тәбиғәт һәм ярымтәбиғәт экосистемалары. Ер аҫты һыуҙарҙын, һыуҙы һаҡлау әһәмиәтенә эйә.\nТәҡдим ителгән урындар[үҙгәртергә | вики-тексты үҙгәртергә]\nҠыҙҙар-Ҡарауыл — Башҡортостандың Ишембай районындағы ҡиммәтле тәбиғәт биләмәләренә ҡараған уя. Тәбиғәт һәйкәле булырға тейеш, майҙаны 590 га. Урынлашыуы: Маҡар урман хужалығы, Ишембай урманлығы, кв. 20-21\nПостановление Совета Министров Башкирской АССР от 26.12.1985 N 212 «Об охране дикорастущих видов растений на территории Башкирской АССР» (вместе со «Списком растений, сбор которых запрещен на территории Башкирской АССР», «Перечнем дикорастущих видов растений, сбор которых запрещен в зеленых зонах городов, рабочих поселков и других населенных пунктов», «Перечнем государственных памятников природы по охране дикорастущих растений на территории Башкирской АССР»)\n↑ CD Econet 2014 йылдың 14 июль көнөндә архивланған.\nhttps://ba.wikipedia.org/w/index.php?title=Ишембай_районының_һаҡланған_тәбиғәт_биләмәләре_исемлеге&oldid=1053454 ҡабул ителгән\nИшембай районы географияһы\nБашҡортостандың һаҡланыусы тәбиғәт биләмәләре\nБыл бит һуңғы тапҡыр 04:39 10 август 2021 үҙгәртелгән.


Раил Сарбаев Дүртөйлөлә йорттарҙы капиталь ремонтлау сифатын баһаланы // Иҡтисад | новости башинформ.рф\nРаил Сарбаев Дүртөйлөлә йорттарҙы капиталь ремонтлау сифатын баһаланы\n11:39, 16 декабря 2009 Иҡтисад\nТорлаҡ-коммуналь хужалыҡты реформалаштырыуға булышлыҡ итеү фонды программаһы буйынса Дүртөйлөлә ике йылда ун йорт ремонтланды. Дөйөм алғанда, был 13 мең квадрат метр торлаҡ майҙаны, унда ике меңгә яҡын кеше йәшәй. Финанслауҙың бөтә сығанаҡтарынан бүленгән 90 миллион һум аҡса үҙләштерелде.\nТорлаҡты капиталь ремонтлау сифатын Дүртөйлө буйлап эш сәфәрендә БР Хөкүмәте Премьер-министры Раил Сарбаев баһаланы. Был ҡалала төньяҡ-көнбайыш иҡтисади зонаның муниципаль райондары һәм ҡала округтарының социаль-иҡтисади үҫеше мәсьәләләре буйынса зона кәңәшмәһе үткәрелде.\n2009 йылға программа менән дүрт күп фатирлы йортто капиталь ремонтлау ҡаралғайны. Декабрь башына эштәр тамамланды. Йорттар тулыһынса ремонтланды. Ремонт сифаты – юғары.\nДүртөйлө районы хакимиәте башлығы Рауил Дәүләтов хәбәр итеүенсә, киләһе йылға Фонд программаһында ҡатнашыуға Дүртөйлөлә 15 йорт әҙер. Документтар тәртипкә килтерелгән. Комиссияның ҡарары ғына көтөлә.\nРеспубликаның торлаҡ-коммуналь хужалыҡ министры Ғеман Әсәҙуллиндың һүҙҙәренә ҡарағанда, быйыл тотош республика буйынса 539 йортта капиталь ремонт үткәрелде. Эштәрҙе 1 декабргә тиклем тамамларға тигән бурыс ҡуйылғайны. Бөтә ҡалалар һәм райондар уны үтәне. Әҙерлек – йөҙ процентҡа. Әлеге ваҡытта киләһе йылға программа әҙерләнә.


28 ноября 2016 — 15:50 ГТРК «Башкортостан»\n1 декабрҙә Владимир Путин Федераль Йыйылышҡа йыллыҡ Мөрәжәғәтнамә менән сығыш яһай Был — Рәсәйҙең яңы тарихында 23-сө һәм Путин өсөн 13-сө Мөрәжәғәтнамә. Сара Ҙур Кремль һарайының Георгий залында Мәскәү ваҡыты буйынса көндөҙгө сәғәт 12-лә башлана. Унда Дәүләт Думаһы һәм Федерация Советы депутаттары, Хөкүмәт ағзалары, Конституция һәм Юғары суд рәйестәре, генераль прокурор, Үҙәк һайлау комиссияһы, Иҫәп палатаһы, Йәмәғәт палатаһы башлыҡтары, төбәк етәкселәре, төп конфессия башлыҡтары, киң мәғлүмәт саралары вәкилдәре саҡырыла.\nИзраилда ут төртөүҙәр террор ғәмәленә тиңләштерелә. Был хаҡта ил премьер-министры Биньямин Нетаньяху белдерҙе. Израиль дәүләтен яндырырға теләүселәрҙең барыһын да ҡаты яза көтә, тигән ул.\nҒыйраҡтың Хилла ҡалаһындағы терактта 100 кеше һәләк булған. Был ғәмәл өсөн “Ислам дәүләте” яуаплылыҡты үҙ өҫтөнә алған. Найнава виләйәтендә ИГИЛ нефть ятҡылыҡтарына ут төрткән.\nҮҙәк Америкала ер тетрәгән. Рихтер шкалаһы буйынса уның көсө 7 балдан ашып киткән. Ер тетрәгән урындан 300 саҡырым алыҫлыҡта цунами хәүефе тураһында иғлан ителгән.


«Рәсәй-Башҡортостан» телеканалында Өфө тураһында яңы проект башлана // Йәмғиәт | новости башинформ.рф\n«Рәсәй-Башҡортостан» телеканалында Өфө тураһында яңы проект башлана\n17:55, 20 января 2016 Йәмғиәт\nӨФӨ, 2016 йыл, 20 ғинуар. /«Башинформ» мәғлүмәт агентлығы, Сергей Захаров/.\n20 ғинуарҙа киске сәғәт 8-се яртыла «Рәсәй-1.Башҡортостан» телеканалында «Хәбәрҙәр Өфө» тип аталған яңы тапшырыу башлана.\n«Төп бурысыбыҙ — баш ҡалабыҙ хаҡында күберәк мәғлүмәт биреү. Өфө — миллионлы ҡала, заманса мегаполис һәм күп ваҡиғалар республика яңылыҡтары араһында юғалып ҡалды. Хәҙер Өфө хәбәрҙәре яңыса яңғыраясаҡ», — тип билдәләне «Башҡортостан» ДТРК-ның генераль директоры Азамат Сәлихов.\nҺәр шаршамбы эфирға сығасаҡ тапшырыуҙы Юлия Краснова алып бара.\n«Беҙ республиканың баш ҡалаһында барған хәл-ваҡиғалар тураһында мөмкин тиклем тулыраҡ һөйләргә теләйбеҙ. Өфөләрҙе борсоған барлыҡ проблемалар, ҡала хужалығының нисек эшләүе хаҡында бәйән итәсәкбеҙ. Ябай халыҡтың тормошо ла иғтибарҙан ситтә ҡалмаясаҡ. Ысынында иһә ҡыҙыҡлы мәғлүмәттәрҙең күбеһе кадр артында ҡала. Хәҙер ошоларҙың барыһы ла халыҡтың, тамашасыларҙың ҡаҙанышы булыр, тип ышанам», — тине Бөтә Рәсәй телерадиокорпорацияһының төбәк филиалы директоры.\n«Хәбәрҙәр Өфө» сығарылышын айырым ижади төркөм әҙерләй. Мәғлүмәт тапшырыуҙары хеҙмәте етәксеһе Ирина Фәйрушина һүҙҙәренсә, «яңы телепроектта бер ниндәй ҙә негатив һәм криминал булмаясаҡ».\nӨфө яңылыҡтарынан тыш, тиҙҙән тамашасылар «Рәсәй-24. Башҡортостан» каналында «Ҡала технологиялары» һәм «Өфө буйлап йөрөү» тапшырыуҙарын ҡарай аласаҡ. Әлеге ваҡытта ике программа ла эфирға әҙерләнә.\nТеги: телевидение,рәсәй-башҡортостан,хәбәрҙәр өфө


Республикала “Цифраны тоҡандыр” акцияһы старт алды | ГТРК «Башкортостан» — Новости Уфы и РБ\nРеспубликала “Цифраны тоҡандыр” акцияһы старт алды\n10 августа 2018 — 16:31 ГТРК «Башкортостан»\n“Рәсәй-Башҡортостан” каналының “цифралы десант”ы тәүгеләрҙән булып Дыуан районы үҙәге Мәсәғүткә төштө. Улар РТРС хеҙмәткәрҙәре менән бергә урындағы халыҡҡа заманса сифатлы телевидение — мультиплекстың үҙенсәлектәрен аңлатып, “цифраны тоҡандырырға” ярҙам итте. Тамашасылар бүләкһеҙ ҙә ҡалманы, цифралы приставкаларҙан тыш, төп приз – телевизор ҙа уйнатылды. Тап Дыуан районында «Башҡортостан» дәүләт телерадиокомпанияһы РТРС менән берлектә ойошторған «Цифраны тоҡандыр» акцияһы старт алды. Район үҙәге Мәсәғүттең мәҙәниәт йорто цифралы телевидениеның мөмкинлектәре менән танышырға теләүселәр менән тулы ине. “Рәсәй-Башҡортостан” каналының “цифралы десант”ы урындағы халыҡҡа мультиплекс ҡоролмаларының эшләү тәртибен күрһәтеп, уның бөтә нескәлектәрен аңлатып, «цифраны тоҡандырырға» ярҙам итте.Концерт номерҙары конкурстар менән үрелеп барҙы. Алып барыусыларҙың һорауҙарына дөрөҫ яуап ҡайтарыусыларға бүләктәр тапшырылды. Ә төп призды – цифралы телевизорҙы йәш тамашасыларҙың береһе Сынбулат Нурғәлин алды. Сәхнә түренә райондың күп балалы ғаиләләрен дә сығарҙылар. Уларға Рәсәй теле һәм радио тапшырыуҙар селтәре цифралы приставкалар тапшырҙы. Акция юҡҡа ғына Дыуан районында старт алмай, бында цифралы телевидение тәүгеләрҙән булып килде. Башҡортостанда цифралы сигнал менән тәьмин итеүсе 200-ҙән ашыу телевизион вышка төҙөлдө. Уларҙың өсәүһе Дыуан районында. 2017 йылда барлыҡҡа килгән Мәсәғүт башняһы эргә-тирәләге 16 ауылды юғары сифатлы сигнал менән тәьмин итә. Дөйөм алғанда, районда 28 меңдән ашыу кеше цифралы телевидениены бушлай ҡарай ала. Әйткәндәй, быға тиклем районда аналогта 4 кенә канал булһа, хәҙер урындағы халыҡ ике мультиплекста бушлай 20 телеканал ҡарап, өс радиоканал тыңлай ала. Өҫтәүенә, цифралы сигнал күпкә яҡшыраҡ, уның һүрәте лә сағыу, тауышы ла сифатлы. “Цифраны тоҡандыр” акцияһы республиканың башҡа райондарында ла үтәсәк. Уның барышы менән “Рәсәй-Башҡортостан” каналындағы программалар аша танышып барырға мөмкин. Ә Мәсәғүттән тулы репортажды киләһе аҙна “Хәйерле иртә, республика” тапшырыуында ҡарағыҙ.


«Үҙең менән ҡәһүә»\nБаш ҡалабыҙҙың Салауат Юлаев майҙанында ял итеүселәрҙе яңы ғына әҙерләнгән кофе менән һыйлаусы ирекмәнгә тап булырға мөмкин.\nВлад Юлыев был эшкә ике йыл уйланып йөрөгәндән һуң тотонған. Тәүге тәьҫораттар ҡәһүә әҙерләүсене лә, халыҡты ла ҡәнәғәтләндерерлек. Хуш еҫле, тәмле эсемлектән күптәр баш тартмай. Бер сынаяҡ ҡәһүә өсөн хаҡты һыйланыусылар үҙҙәре билдәләй. Ҡыҙғанысҡа ҡаршы, ҡәһүә эсеү мәҙәниәте беҙҙең илдә киң таралмаған. Кофе алыусылар эсемлектең хаҡын күпмегә баһалайҙар, шунса түләй йәки бөтөнләй түләмәй. Һөҙөмтәлә бер кем дә үпкәләштә түгел. Сәйханаларҙа кеүек эсемлектең сифатына ҡарап, артыҡ йәки аҙыраҡ түләнем тип, аптырашта ҡалыусылар юҡ. Ҡәһүә тәҡдим иткән автомашина эргәһенән кеше өҙөлмәй. Эсемлекте әҙерләгәндә егет һәр кемдең теләген иҫәпкә ала. Урамда ҡәһүә тәҡдим итеү йолаһы Рәсәйгә Европанан килә. Һуңғы йылдарҙа ул Рәсәй ҡалаларында киң тарала бара. Дмитрий Кудинов, Мәскәү ҡунағы: «Идея бик шәп, мин мәҫәлән, иретелгән кофе бик яратам. Бындай хуш еҫле, тәмле эсемлек менән ял итеүе лә күңелле».


Күңел тулы йылы хәтирәләр » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Күңел тулы йылы хәтирәләр\nАтайыбыҙ – яҙыусы Ғәли Ибраһимовтың туған халҡына оло мираҫ итеп ҡалдырған ижад емеше – “Кинйә” романы тураһында кәлимә һүҙ әйтмәксебеҙ. Үҙе иҫән саҡта был романдың ике өлөшө – “Тапалған йәйләү” һәм “Ил ағаһы” тип аталған китаптары донъя күрҙе.\nБашта атайыбыҙ йыйылған материал бер китапҡа һыйып бөтөр тип уйлай. Эшләй торғас, ике-өс өлөш булырын аңлай. Ҡыҙғанысҡа ҡаршы, өсөнсө китабының донъя күреүен ул үҙе күрә алманы. Һуңғы өлөшөнөң машинкала баҫылған биттәрен уҡығас, яҙыусы Мәүлит Ямалетдинов: “Ағай титаник эш башҡарған”, – тине.\nБилдәле башҡорт яҙыусыһы, филология фәндәре докторы Ғилемдар Рамазанов былай тип һөйләгәйне: “1957 – 1959 йылдарҙа Ғәли Ибраһимов Мәскәүҙә Юғары әҙәби курста уҡыны. Шунда ул Салауат Юлаев һәм Степан Разин тураһында тарихи романдар яҙған рус әҙибе Степан Злобин алып барған ижади семинарҙарҙа әүҙем ҡатнаша. Йыш ҡына ултырыш тамамланғандан һуң тарихи проза оҫтаһы менән әңгәмә ҡора, ҡайһы саҡ бәхәсләшеп тә алалар. Шул осорҙа Ғәли Ибраһимов 1773 – 1775 йылдарҙағы Крәҫтиәндәр һуғышы менән ныҡлап ҡыҙыҡһына башлай, архив материалдары туплай”.\nСтепан Злобиндың романы буйынса төшөрөлгән “Салауат Юлаев” кинофильмын күргәс, атайыбыҙ, ризаһыҙлыҡ белдереп:\n– Эх, Степан Злобин Кинйә Арыҫлановты Салауат янында йөрөгән малай итеп күрһәтә, ә бит Кинйә Салауаттан байтаҡ өлкәнерәк булған. Ул бит аҡыл эйәһе булараҡ, Пугачевтың штаб начальнигы дәрәжәһендә стратегик мәсьәләләрҙе хәл итеүҙә ҡатнашҡан, – тигәйне.\nАтайыбыҙ хаҡында күңелдә яҡты, йылы хәтирәләр һаҡлайбыҙ, уның туған халҡына ҡалдырған бай әҙәби мираҫы менән ғорурланабыҙ.\nАвтор: Һөйөклө ИБРАҺИМОВА Гүзәл КОРНИЛАЕВА-ИБРАҺИМОВА


«Киске Өфө» гәзитенең сайты - "ЕВРАЗИЯ ЙӨРӘГЕ" ТАМАШАЛАРЫ - 2019 - Мәҡәләләр\n"ЕВРАЗИЯ ЙӨРӘГЕ" ТАМАШАЛАРЫ\nӨфөлә барған "Евразия йөрәге" V Халыҡ-ара сәнғәт фестивале бөгөн ҙур гала-концерт менән тамамланасаҡ. 2013 йылдан алып үткәрелгән "Евразия йөрәге" өфөләрҙең һәм баш ҡала ҡунаҡтарының иң яратҡан мәҙәни сараһына әүерелеп өлгөрҙө. Тәүге йылда 10 мең тамашасы йыйылһа, былтыр 130 мең кеше Өфө амфитеатрында тамаша ҡылған. Ойоштороусылар билдәләүенсә, быйыл тәүге кистә генә лә асыҡ һауала барған был байрамға 45 меңдән ашыу кеше килгән. Шуныһы ҡыҙыҡ, All fests порталы мәғлүмәтенә ҡарағанда, "Евразия йөрәге" фестивале Рәсәйҙә популярлығы буйынса икенсе урында тора.\nФестивалдең тәүге көнө Милли кейем парады менән хәтерҙә ҡалды. Былтыр Өфө ҡалаһы милли кейемдәрҙәге иң ҙур әйлән-бәйлән менән рекорд ҡуйғайны. Унда 1192 кеше теркәлгәйне. Быйыл милли кейемдә урамға сығыусылар тағы ла күберәк булды, махсус теркәлеү үткәндәр иҫәбе генә лә 2700-ҙән ашып китте. Сағыу кейемдәрҙәге колонналар Зәки Вәлиди урамынан Өфө амфитеатрына тиклем йәйәү үтте. Унда республика райондары һәм ҡалалары вәкилдәренән тыш, Мәскәүҙән, Ырымбур өлкәһенән, Пермь крайынан, Ханты-Манси автономлы округынан башҡорт ҡоролтайҙары ағзалары ҡатнашты. Төп сәхнә алды ҙур бейеү майҙансығына әүерелде.\nБыл көндө концерт программаһын Санкт-Петербургтан килгән "Ingervala" төркөмө асты. Уларҙы Надежда Бабкинаның "Рәсәй йыры" XII Бөтөн Рәсәй фестиваль-марафоны дауам итте. Әйткәндәй, быйыл был фестиваль-марафон бары тик Башҡортостанда ғына үтә һәм республикабыҙҙың 100 йыллығына бағышлана. Һуңынан эстафета "Арғымаҡ" этно-рок төркөмөнә тапшырылды.\n13 июндә "Симфоник төн"дә Башҡортостан Республикаһының Милли һәм Йәштәр симфоник оркестрҙары билдәле яҡташыбыҙ Асҡар Абдразаҡов, "Яңы опера" Мәскәү театры солистары Ольга менән Елена Терентьевалар, шулай уҡ Япониянан килгән ҡунаҡтар Сэйити Фурукава менән Наталья Юрканова өсөн уйнаны. Был көндө шулай уҡ ижади коллективтар, шулай уҡ Эске эштәр министрлығы Юридик институты курсанттары, Өфө мәктәптәре уҡыусылары ҡатнашлығында бейеү байрамы - Беренсе бал үтте.\n14 июндә "Алға, Башҡортостан!" тип аталған концерт ойошторолдо. Унда Алсу, Рушана Вәлиева, Софья Бугера, Элвин Грей, "Бүреләр", "Заман" төркөмдәре, Роберт Юлдашевтар сығыш яһаны. Әйткәндәй, был концерттың ҙур өлөшө "Ҡурайфест" форматында үтте. Мәҙәниәт министры Әминә Шафиҡова алдан уҡ сараға 500 ҡурайсы киләсәге тураһында хәбәр иткәйне.\nЯҙылған: 19.06.19 | Ҡаралған: 382


Рөстәм Хәмитов Польшаның Рәсәйҙәге Ғәҙәттән тыш һәм Тулы хоҡуҡлы илсеһе Войцех Зайончковский менән осрашты // Сәйәсәт | новости башинформ.рф\nРөстәм Хәмитов Польшаның Рәсәйҙәге Ғәҙәттән тыш һәм Тулы хоҡуҡлы илсеһе Войцех Зайончковский менән осрашты\n11:13, 19 октября 2011 Сәйәсәт\n18 октябрҙә Башҡортостан Президенты Рөстәм Хәмитов Польша Республикаһының Рәсәй Федерацияһындағы Ғәҙәттән тыш һәм Тулы хоҡуҡлы илсеһе Войцех Зайончковский менән осрашты, тип хәбәр итә республика башлығының матбуғат хеҙмәте.\n— Республикабыҙҙың төп иҡтисади күрһәткестәре менән таныштығыҙ инде, төбәктең Рәсәйҙәге иң эре субъекттарҙың береһе булыуын аңлайһығыҙ. Күп параметрҙар – иҡтисади күрһәткестәр, сәнәғәт производствоһы күләмдәре һәм тулайым төбәк продукты, ауыл хужалығы буйынса ла беҙ илдең ун иң эре төбәге иҫәбендә, — тип билдәләне Рөстәм Хәмитов. – Хәҙер беҙ республикабыҙҙы инновацион йәһәттән үҫтереүгә йүнәлеш алабыҙ. Заманса компанияларҙы йәлеп итәбеҙ, улар менән килешеүҙәр төҙөйбөҙ. Инвесторҙарҙы саҡырабыҙ. Был, әлбиттә, киләсәктә яңы һөҙөмтәләргә килтерәсәк яңы ҡыҙыҡлы процесс. Польша кеүек эре төбәктәр менән бәйләнеш булдырыу беҙҙең өсөн мөһим. Рәсәй һәм Польша предприятиелары араһында тауар әйләнеше күләме ҙур, әммә уның ҙур өлөшө Башҡортостанға тура килә, сөнки Польшаға нефть химияһы продукттары күпләп оҙатыла. Былтыр Башҡортостандан Польшаға 500 миллион долларлыҡ продукция сығарылһа, быйыл ул һан тағы ла ҙурыраҡ. Польшанан иһә республикабыҙға ни бары 1,5 миллион долларлыҡ тауар индерелә. Әлбиттә, предприятиеларығыҙ менән бәйләнештәр булдырыу хаҡында уйларға кәрәк, — тип һыҙыҡ өҫтөнә алды Рөстәм Хәмитов.\n— Польша менән Рәсәй араһындағы мөнәсәбәттәрҙең үҫешенә ҡарамаҫтан, уларҙы яңыртырға, яҡшыртырға кәрәк, — тине Войцех Зайончковский. – Һуңғы ваҡытта ике төбәк араһында бәйләнештәр һирәгерәк булдырыла. Быны төҙәтергә кәрәк, тип иҫәпләйем. Башҡортостан Рәсәйҙә күп өлкәләр буйынса юғары позиция биләй. Яҡшы иҡтисади мөнәсәбәттәр булдырыу өсөн мөмкинлектәр бар, тип уйлайым.\nДипломат әлеге ваҡытта Тирә-яҡ мөхит министрлығы ҡарамағында булған «ГринЕво» программаһы менән бәйле тәҡдимдәрҙең иң ҡыҙыҡлыларҙан булыуын һыҙыҡ өҫтөнә алды.\n— Был проекттарға дәүләт тарафынан ярҙам күрһәтелә. Әлеге өлкәләге тәжрибә менән уртаҡлашырға әҙербеҙ. Йүнәлештең перспективалары ярайһы уҡ ҙур ғына, — тип билдәләне Польша илсеһе. – Икенсе йүнәлеш – машиналар эшләү. Был юҫыҡта беҙ юғары һөҙөмтәләргә өлгәшә алдыҡ. Өсөнсө йүнәлеш муниципаль хужалыҡ, ҡала тарнспорты менән бәйле. Польшала Европа кимәлендәге автобустар, трамвайҙар эшләүсе компаниялар бар. Бизнес ҡулланған киләһе сара – иҡтисади бәйләнештәрҙе финанслау дүртенсе тема булып тора. Йәғни был экспортты һәм инвестицияларҙы страховкалау.\nТеги: бр президенты осрашыуҙары, тышҡы бәйләнештәр


АУЫЛҒА НИМӘ ЕТМӘЙ? » «Йәшлек» гәзите | Газета «Йәшлек»\nГазета "Йәшлек" » Яңылыҡтар архивы » АУЫЛҒА НИМӘ ЕТМӘЙ?\n28.01.2014 АУЫЛҒА НИМӘ ЕТМӘЙ?\nҠыҙыҡһынған һәр кем белә: ауылда йәшәүселәр үҙ мәшәҡәттәре менән яңғыҙ түгел – аграр хужалыҡтарҙың ҙурҙарына ла, бәләкәйҙәренә лә ҡағылған программалар, субсидия һәм башҡалар бихисап. Ләкин республикабыҙ халҡының 40 проценты йәшәгән ауыл ерендә проблемалар тыуып ҡына тора һәм уларҙың күпселеген хәл итеү өсөн дәүләт ярҙамы кәрәк.\nБөгөн бер нисә гәзит уҡыусыбыҙға “Ауылға нимә етмәй, унда йәшәүселәр ниндәй проблемалар менән йәшәй?” тигән һорау бирҙек.\nКинйәбай АҠСУЛПАНОВ, фермер, Стәрлетамаҡ районының Күсәрбай ауылы:\n– Ер алып булмай! Пай ерҙәре тураһында һөйләйем. Ергә хоҡуғыбыҙ бар икәнлеген раҫлап, таныҡлыҡтар ҙа алдыҡ, кәрәгенсә бөтә документтарҙы ла тултырҙыҡ. Тик шуның менән эш бөттө – халыҡ еренең ҡайҙа икәнлеген дә белмәй, файҙалана ла алмай. Үҙеңдең ереңде һорап та алып булмай, ябай кеше йырып сыҡҡыһыҙ кәртәләр тора. Пай өлөштәрен ҙур хужалыҡтар ҡуртымға алып бөткән. Ерен алып, айырылып сығайым тип маташыусы әллә күпме проблемаға юлыға, эш судҡа барып етә. Был беҙҙә генә түгел, бөтә ерҙә лә шулай. Ябай ауыл халҡы йырып сығырлыҡ мәсьәлә түгел был – ер пайҙары. Инде исемлектәре менән күпме проблемалар булды, уныһы хәл ителгәйне, башҡаһы килеп сыҡты.\nПай еремде файҙаланғаным юҡ, тәүҙә айырылып сығайым тип йөрөп ҡарағайным, ләкин һөҙөмтәһе булманы. Электән 49 йылға ҡуртымға алынған ерҙәремдә игенселек менән шөғөлләнәм. 90-сы йылдарҙа ер алыу күпкә еңелерәк ине. Ауыл хужалығына ярҙам бар, әммә ер проблемаһы бәкәлгә һуға.\nАйнә Иманғолова, Ейәнсура районының Иҫәнғол ауылы:\n– Ауылда бөгөн иң ҙур проблемаларҙың береһе – эшһеҙлек. Айырыуса юғары белемле йәштәрҙең эшһеҙ интегеүе аяныслы. Күптәр һөнәренә ярашлы эш таба алмай, ҡалаға күсергә мәжбүр. Шунан, йәштәр ауылда ҡалмай, тибеҙ. Ололар йәштәрҙе, ауылдағы эштәрҙән ҡасалар, тип тә әрләй. Йәштәр аҡса эҙләп кенә китә ситкә, һәр кемгә тыуған яғы ҡәҙерле. Ауылда йәшәү фермерлыҡ һәм башҡа эштәр менән генә шөғөлләнеү түгел бит, социаль хеҙмәткәрҙәр өсөн дә эш урындары күберәк булһын ине.\nТағы ла ярайһы ғына ҙур мәсьәлә – әлеге лә баяғы юлдарҙың насарлығы. Район үҙәге тирәһендә асфальт барлығын-бар ул, ләкин күп ауылда асфальт юл әле булһа юҡ. Соҡор-саҡыр юлдарҙан йөрөүе бик ҡыйынға төшә, машинаға ла зыян килә.\nКөйөргәҙе районынан фермер:\n– Ауыл хужалығын үҫтереү өсөн бөтә шарттар ҙа бар республикала. Ләкин халыҡ шул тиклем белекһеҙ, шул тиклем иғтибарһыҙ – төрлө программалар, субсидиялар һәм башҡалар тураһында ҡыҙыҡһынмайҙар, артынан йөрөмәйҙәр. Элекке кеүек, колхозда арттан этеп, эшкә сыҡмаһаң, иртә менән килеп, баҫыуға ҡыуып йөрөгән бригадирҙар юҡ бит инде хәҙер, ундай заманалар үтте. Ниндәйҙер ярҙам алыу, программала ҡатнашыу өсөн алдан саҡ ҡына булһа ла аҡса талап ителә икән – кешеләргә оҡшамай. Һуң, дәүләт бөгөнгө көнгә тиклем бер тин аҡса ла эшләй алмаған, тимәк, ялҡау, йүнһеҙ кешегә бюджеттан бүленгән аҡсаны тоттороп ҡуя алмай ҙа инде. Аҙмы ни ауылға тип бүленгән аҡсаны алып, икенсе мәнфәғәттә тотонорға тырышып йөрөгән әтрәгәләмдәр?!\n– Әллә ниндәй юғары технологиялар тураһында түгел, ябай ғына телефон бәйләнеше тураһында әйтергә теләйем. Әле һаман да ҡайһы бер ауылдарға теләгән бер ваҡытта шылтыратып та булмай. Ҡәйнәм Хәйбулла районының Атингән ауылында йәшәй, уларҙа телефондар тотмай. Хәҙерге заманда телефондан да һөйләшеп булмаған урындан йәштәр алыҫҡараҡ ҡасасаҡ, әлбиттә. Йәштәр булмаған урында тормош аҡрынлап һүнә. Ауылдарҙың киләсәге өсөн хәүефләнәм. Телефон бәйләнешенең булмауы бәләкәй, төпкөл ауылдарға булған дөйөм ҡараштың бер миҫалы ғына.\nЛилиә СИРАЕВА яҙып алды.\n20.04.19 Республикала милли проекттар тормошҡа ашырмы?\n20.04.19 Был айҙа ете вахтасы ир һәм ҡатындың һәләк булыуы теркәлде\n20.04.19 Заварухин «Себер»гә баш тренер итеп тәғәйенләнде


Хаҡ арттырған өсөн штраф | ГТРК «Башкортостан» — Новости Уфы и РБ\nРесурс менән тәьмин итеүсе ойошмаларға торлаҡ-коммуналь хужалыҡ хеҙмәттәре хаҡын арттырған өсөн штраф һалыуҙары ихтимал. Хөкүмәт Дәүләт Думаһына ошондай закон проектын индерергә ниәтләй. Торлаҡ кодексының 157-се статьяһына төҙәтмәне күҙ уңында тотҡан документты Төҙөлөш һәм торлаҡ-коммуналь хужалыҡ министрлығы әҙерләргә тейеш. Закон проекты сентябрҙә парламенттың түбәнге палатаһына тапшырыла. Мәғлүмәттәргә ҡарағанда, төҙәтмәне Дәүләт Думаһының профилле комитетында ла, барлыҡ фракцияларҙа ла хупларға әҙерҙәр. Штраф күләме тураһында әлегә мәғлүмәт юҡ.


«Ҡатын-ҡыҙҙар» йәрминкәһендә 600 эш урыны тәҡдим ителде // Иҡтисад | новости башинформ.рф\n«Ҡатын-ҡыҙҙар» йәрминкәһендә 600 эш урыны тәҡдим ителде\n13:24, 25 мая 2012 Иҡтисад\nБөгөн Өфөлә үткән ҡатын-ҡыҙҙар өсөн вакансиялар йәрминкәһендә 600-ҙән ашыу буш эш урыны тәҡдим ителгән. Өфөнөң мәшғүллек хеҙмәтенән хәбәр итеүҙәренсә, йәрминкәлә 40-лаған күмәртәләп һәм ваҡлап сауҙа итеүсе, йәмәғәт туҡланыу предприятиелары һәм ойошмалары, ҡунаҡханалар, ресторандар ҡатнашҡан.\nЙәрминкәгә дөйөм алғанда 500 кеше килгән. Уларҙың 130-ы әңгәмәләшеү үткән һәм уның һөҙөмтәһендә 90-ға яҡын кеше эшкә урынлашыуға саҡырылған.\nХәтерегеҙгә төшөрәйек, 2012 йыл башынан алып был ҡатын-ҡыҙҙарға тәғәйенләнгән дүртенсе махсус вакансиялар йәрминкәһе.\nКиләһе «вакантлы» йәрминкә Өфөлә 31 майға билдәләнгән һәм дәүләткә ҡарамаған милек формаһындағы предприятиеларға арнала.


АҒАСТЫ ҺАТА КҮРМӘ... » "Урал" гәзите\nБыйылдан граждандарға тѳҙѳлѳш ѳсѳн бирелгән ағасты һатыу бѳтѳнләй тыйылды. Билдәле булыуынса, һәр кем үҙ ғүмерендә тѳҙѳлѳшкә 150 кубометр ағас алыу хоҡуғына эйә (уныһы ла кемгәлер эләгә, ә кемгәлер юҡ). Был тейешле ағасты халыҡ түләп алғас, ул уның милкенә әйләнә.\nРәсәй Федерацияһы Конституцияһының 35-се статьяһында ла “1. Право частной собственности охраняется законом. 2. Каждый вправе иметь имущество в собственности, владеть, пользоваться и распоряжаться им как единолично, так и совместно с другими лицами. 3. Никто не может быть лишен своего имущества иначе как по решению суда. Принудительное отчуждение имущества для го- сударственных нужд может быть произведено только при условии предварительного и равноценного возмещения” тигән юлдар бар. Тимәк, шәхси милек менән һәр кем үҙе теләгәнсә идара итеү хоҡуғына эйә.\nӘ 2015 йылдың 1 ғинуарынан кѳсѳнә ингән РФ Енәйәт кодексының 191.1-се статьяһының 1-се пунктында «Приобретение, хранение, перевозка, переработка в целях сбыта или сбыт заведомо незаконно заготовленной древесины, совершенные в крупном размере, - наказываются штрафом в размере до трехсот тысяч рублей или в размере заработной платы или иного дохода осужденного за период до двух лет, либо обязательными работами на срок до трехсот шестидесяти часов, либо исправительными работами на срок до двух лет, либо принудительными работами на срок до двух лет, либо лишением свободы на тот же срок» тигән юлдар бар. Был закон РФ Конституцияһының 35-се статьяһына ҡаршы ҡуйыла түгелме?! Кеше ағасты закон буйынса алырға тейешле булғанға ала һәм аҡса түләп алғас, ағас та уның законлы милкенә әйләнә. РФ гражданы Рәсәй Конституцияһы буйынса шәхси милкен үҙ мәнфәғәтендә тотоноу хоҡуғына эйә (ағасты һатып, кирбес, тимер кеүек тѳҙѳлѳш материалдары алыуы ла бар, таҡта быстырғанда таҡта ярыу цехы менән бартер ысулы аша иҫәпләшә ала).\nРәсәй Хѳкүмәте икенсе һәм унан күп бала тапҡандарға Әсәлек капиталы бирә һәм был “буш” килгән ярҙам бер бәхәсһеҙ тик маҡсатлы ғына тотонолорға тейеш. Әгәр ҙә тѳҙѳлѳш ѳсѳн ағасты ла бушлай бирһәләр, ул саҡта 191.1-се статья нигеҙле булыр ине, сѳнки граждан ағасты “буш алған” тигән һүҙе буласаҡ һәм ул тѳҙѳлѳш маҡсатында ғына тотонорға тейеш. Ә бит беҙҙә хәҙер янғында зыян күргәндәргә лә тѳҙѳлѳш ѳсѳн ағас бушлай бирелмәй. Тормош еңелдән түгел, ауыл ерендә йәшәгән халыҡҡа икеләтә ауыр, сѳнки эшһеҙлек кѳслѳ. Ошондай заманда йәшәргә тырышып ятҡандарға аяҡ салыу үҙе үк мәғәнәһеҙлеккә тиң. Ә беҙҙең депутаттар халыҡҡа ҡаршы эшләгән кеүек, былай ҙа тѳнѳн-кѳнгә саҡ ялғап, йәшәргә тырышып ятҡан халыҡты тағы ла бѳлдѳрәләр. Үҙегеҙ аңлайһығыҙ, ауылдарҙа эш юҡ, йәштәргә ғаилә ҡорорға, ѳй һалырға кәрәк.\nБер ҡарауға 150 кубометр ағас ѳй һалырға, мунса һәм һәм башҡа кәрәк- яраҡтарға етә, әммә бѳгѳнгѳ кѳндә кешеләр ағастан тыш кирбес һәм башҡа уңайлы, хәүефһеҙ тѳҙѳлѳш материалдарын ҡулланып тѳҙѳргә лә хоҡуҡлы. Был осраҡта, ағас алған граждан үҙенең торлаҡ шарттарын яҡшыртырға тейеш, тигән талап ҡуйылыуы мѳһимдер. Ағасты һатып, башҡа тѳҙѳлѳш материалы аламы - уныһы уның шәхсән ҡарары һәм был ҡарарҙы ҡабул итеүҙә лә РФ гражданы ирекле булып ҡалырға тейеш. Яңыраҡ ҡалала йәшәгән һәм тѳҙѳлѳш ѳсѳн ере булған бер ҡатын урмансылыҡтың тупһаһын оҙаҡ тапағандан һуң 150 кубометр ағас алыуға иреште: уның 100 кубометры ҡарағай, 50 кубометры уҫаҡ-ҡайындан тора. Билет ѳсѳн 30 мең һум түләгән. Диләнкәнән ағас ебәргәндә үҙе барҙы.\n“Күрше диләнкәнән эшләп йѳрѳгән кешеләрҙән күпмегә ағас сығарғандарын һорағайным, бер кубометрҙы 450 һумға, тиҙәр. Үҙеңдең техникаң булмаһа, ағас сығарырға транспортлы кешене ялларға тура килә. Тимәк, 150 кубометр ағасты сығарыу ѳсѳн 67500 һум кәрәк. Ташытыу ҙа ҡиммәт. Диләнкәнән ҡалаға бер рейс ѳсѳн 10 000 һумдан да кәм һорамайҙар. Ҙур йѳк машинаһына яҡынса 20 кубометр ағас һыя. Тимәк, 60 саҡрымдан 150 кубометр ағасты ташытып алыу ѳсѳн 7 рейс ѳсѳн түләйһең. Аҡса теле менән әйткәндә, 70 мең һумды сығарып һалырға тура киләсәк. Шулай итеп, шартлыса миңә 150 кубометр ағасты үҙләштереү ѳсѳн генә 167 500 һум аҡса талап ителә. Ә унан тыш бура буратыу, таҡта быстырыу кеүек эштәрҙе лә атҡарып сығырға кәрәк. Әгәр ҡулыңдан эш килмәһә, ярҙамлашыр ѳсѳн туғандарың булмаһа, бура бурау ѳсѳн дә кеше яллайһың. Ҙур бура ѳсѳн оҫталар 60 мең һумдан да кәм аҡса һорамай. Ике ҡатлы бура ѳсѳн 100 мең һумдан ашыу.\nТѳҙѳлѳшкә 150 кубометр бирелһә лә, уның 70-100 кубометры ғына ылыҫлы ағас була, ә ҡалғаны уҫаҡ, ҡайын. Шуға ла әллә ни артып ҡалырҙай ағас та юҡ бит. Мәҫәлән, Ѳфѳ ҡалаһы эргәһендә ере булған кеше тѳҙѳлѳш ѳсѳн ағас алып, тѳҙѳнәм тиһә, Белорет районынан бүленгән диләнкәне үҙләштереү уның ѳсѳн тормошҡа ашмаҫ хыял булып ҡаласаҡ - ағас сығарыу ѳсѳн был хәтлем аҡсаны ҡайҙан алаһың”, - тине ул. Ѳйҙѳ күтәртеү, эшләтеү, газ, электр утына тоташтырыу кеүек ҙур сығым талап иткән эштәр тураһында әйтеп тораһы ла түгел. Былар барыһы ла кѳндәлек тормошобоҙҙа килеп тыуған мәсьәләләр һәм унан нисек кенә ҡотолорға теләһәк тә, килеп сыҡмаясаҡ. Аҡсалы кеше былай ҙа ваҡланып тормай, аҡсаһын услап ырғытып, рәхәтләнеп тѳҙѳтә. Ә бит ябай халыҡ ирекһеҙҙең кѳнѳнән тѳҙѳлѳшкә ағас алып, әҙ генә булһа ла тишектәрен ямап, матди ярҙам күреү маҡсатын күҙ уңында тота. Шуға ла ошондай ҡиммәтселек заманында үҙ йүнен үҙе күрергә тырышҡандарға аяҡ салған закондар сығарыусыларҙы бер нисек тә аҡлап булмай. Ағас урлауҙы сикләү маҡсатында ҡабул ителде, тип аҡлана закон сығарыусылар. Ағасты урламаһындар ѳсѳн тейешле контроль урынлаштырылһа, урмандан артыҡ бер ботаҡты ла сығара алмаҫтар ине, ә ағас энә түгел бит кеҫәгә һалып, йәшертеп сығарырға. Республикала йәшәгән урындағы халыҡтың үҙ урманынан әҙ генә лә файҙа алыу хоҡуғы ла юҡмы ни? Былай ҙа урмандарыбыҙ аҡсалыларға ҡуртымға бирелеп бѳттѳ. Бирелмәй ҡалғандарын да ҡуртымға алырға ымһынып йѳрѳгәндәр барлығы мәғлүм.\nӘле шул ҡуртымға бирелмәгән фондтан ябай халыҡҡа тѳҙѳлѳшкә ағас бүленә. Был урмандарҙан да ҡолаҡ ҡаҡһаҡ, киләсәктә 150 кубометр түгел, 5 кубометр ҙа урманға хоҡуғыбыҙ ҡалмаясаҡ. Әле үк урмандарыбыҙ “Башлеспром”, “Селена” кеүек монополистар ҡулында. Улар ауылдарҙа пилорама тотҡан, ауылдаштарына эш биргән бәләкәй эшҡыуарҙарҙы баҙарҙан ҡыҫырыҡлап сығарып бѳтѳп бара. Беҙҙең районда ғына бик күптәр эшһеҙ ҡалды, эшҡыуарҙар эшмәкәрлеген туҡтатты. Яңы сыҡҡан закон ҡалғандарын да “быуасаҡ”. Ағас эшкәртеү ѳлкәһендә эшләгән ир- егеттәрҙең күптәре ситкә китергә баҙнат итмәй, эшһеҙлектән эскелеккә бирелеүе мѳмкин. Колхоз-совхоздар таралып бѳткәс, беҙҙең кеүек урманлы райондарҙа халыҡтың ошо ағас менән генә йәшәп килеүе бер кемгә лә сер түгел. Крәҫтиән-фермер хужалыҡтары ла ағас ярҙамы менән аяҡҡа баҫты. РФ Енәйәт кодексының 191.1-се статьяһы тѳптән уйланылмаған, халыҡты бѳлдѳрә торған закон. Ағас урлауҙы кисектереү маҡсатында ҡабул ителде, тиҙәр. Минең уйлауымса, тикшереү органдарының эшен еңеләйтеүҙе күҙ уңында тота ул, сѳнки хәҙер ябай халыҡ үҙенең ағасын һатыу хоҡуғынан мәхрүм, бының менән ағас әйләнешенең бер каналы ябылды. Хәҙер анһат, урланғанмы икәнен тикшереп тороу ҙа кәрәкмәйәсәк, “Һеҙ ағасты һатырға тейеш түгелһегеҙ!” тип енәйәт эше асалар. Был закон яңынан ҡаралырға тейеш.\nИнсаф КАНАФИН, Шығай ауылы старостаһы:\n-Ағас һатыуға бәйле ҡабул ителгән һуңғы закон ябай кешеләрҙе генә түгел, хатта урман хужалығы эшселәрен дә ғәжәпләндерә. Урман хужалығы хеҙмәткәрҙәре аңлатыуынса, граждандар хәҙер тѳҙѳлѳш, утын ѳсѳн алған ағасты һата алмай. Ә бит ауылдарҙа үҙ йорто булмаған йәштәр күп. Күптәр хәҙер ата-әсәһенең, йә олатай-ѳләсәйҙәренең пенсияһына кѳн күрә. Ауылдарҙа эш юҡ, урындағы етәкселәр эш урындары булдырыу, етештереүсе бәләкәй предприятиелар асыу тураһында уйламай ҙа. Ҡайһы берәүҙәр ситтән килгән эшҡыуарҙарға урман сығарыу ѳсѳн һуҡыр тингә ялланып эшләп йѳрѳй. Кешеләр ошо эш булғанға ла шат. Йылдар буйы ағас алмау сәбәпле, кеҫәһендә аҡса булмайынса, халыҡ нисек тѳҙѳнә алһын?! Ҡайһы бер ғаиләләр 50 кубометр ағас алыуға ирешһә, уның 30 проценты ғына ҡарағай була. Ә ҡалғаны ҡайын-уҫаҡ. Аҙ булһа ла аҡса эшләйем тип, тѳҙѳлѳшкә бүленгән ағастың ҡайын-уҫағын утын итеп һаталар. Ауылдарҙа күпселек пенсионерҙар йәшәй, уларҙың бѳтәһенә лә утын кәрәк. Ә РФ Енәйәт кодексындағы 191.1-се статья ағасты һатыуға, бүләк итеүгә лә сик ҡуя. Мәҫәлән, минең ике ҡыҙым ҡалала үҙ йорттарында йәшәй. Хәҙер мин улар ѳсѳн мунса бурай ҙа, утын да алып бара алмайым тигән һүҙ. Әгәр ҙә мин дәүләттән ағас һатып алғанмын икән, тимәк, ул минең шәхси милкем, шуға күрә теләйем икән таҡта итеп быстыра, бура бурай, остарынан баҡса йорто эшләй һәм һата алам, сѳнки ул минеке!!! Үҙегеҙ уйлап ҡарағыҙ, мин үҙемә пальто алһам, һатыусылар: “Һин пальтоны һата, башҡаларға бүләк итә алмайһың”, - тип бойора алмай бит. Автомобилде һатып алғандан һуң, уны салондан сыҡҡас та һатып ебәрә алам, сѳнки ул минең милкем. Был баҙар ҡануны. Һатып алған ағас менән дә шул уҡ хәл булырға тейеш. Яңы закон минең конституцион хоҡуҡтарымды боҙа. Быуаттар тѳпкѳлѳнән кешеләр баҙар ҡануниәте буйынса йәшәгән: кемдер ит, кемдер иген, кемдер быйма һатҡан, бѳгѳн иһә әбейҙәр һыуыҡта шәкәрҙән иретеп эшләгән кәнфиттәрен һатып торорға ла мәжбүр. Был баҙар.\nҒаяз САФУАНОВ, Үткәл ауылы:\n- Тѳҙѳлѳшкә бүленгән һәм һатып алған ағасты тик тѳҙѳлѳшкә генә ебәрергә тигән фекер дѳрѳҫ түгел. Улай тотоноп та булмай. Ѳйҙѳң бит башын ябырға ҡалай, мейес сығарырға кирбес кеүек тѳҙѳлѳш материалдары ла кәрәк. Хәҙерге заманда ѳй башын таҡтанан япмайҙар. Тѳҙѳлѳштән арттырғанды кеше үҙ мәнфәғәтендә файҙаланырға тейеш. Ғѳмүмән, ѳйҙѳ шлакоблоктан, кирбестән һаламы - кешенең шәхсән эше. Тейешле 150 кубометр ағасты бирһендәр ҙә: “Башҡа һоранып йѳрѳмә”, - тип, башҡаса бирмәһендәр. Һатһа ла, башҡа маҡсатта ҡулланһа ла - уның эше. Яңыраҡ мунсаны яңыртып, заманса итеп эшләп алайым, балалар ҡайтһа рәхәтләнер тип, 20 кубометр ағас һорап, Белорет урмансылығына мѳрәжәғәт иткәйнем, миңә: “Белорет урмансылығында ундай ағас юҡ, башҡа урмансылыҡтарға мѳрәжәғәт итегеҙ”, - тигән яуап килде. Ағас ѳҫтѳндә йәшәп, ағас ала алмайым, оят.\nРәшит НОҒОМАНОВ, Асы ауылы:\n- Ҡайһы берәүҙәр билет алалар ҙа, 100 кубометр ағас урынына 200-ҙѳ ҡырҡалар. Рәсәйҙә яңы Урман кодексы ҡабул итеү һѳҙѳмтәһендә илдә 18 мең урмансыны ҡыҫҡарттылар, шуға ла беҙҙә контроль етешмәй. Әгәр тейешле күҙәтеү урынлаштырылһа, ағасты биреү һәм ҡырҡыу, үҙләштереү тулыһынса контролдә булһа, урлашыуҙарға ла сик ҡуйылыр ине. Мәҫәлән, 100 кубометр ағастан 80 кубометр самаһы таҡта сыға, әгәр ошонан да артығын һаталар икән, тимәк, ҡалған ағас урланған. Араҡы менән дә шул уҡ хәл. Әлеге ваҡытта Рәсәйҙә алкоголдең 40 проценты законһыҙ юл менән магазиндарға килә. Үҙем тѳҙѳлѳш ѳсѳн таҡта-брус кеүек бѳтә нәмәне лә һатып алдым. Бер кемгә лә инәлеп, ағас һорап йѳрѳмәнем. Ә шулай ҙа тѳҙѳлѳшкә бирелгән ағасты һатыуҙы тыйыу дѳрѳҫ, тип уйламайым. Был беҙҙең тормоштоң ысынбарлығына тура килмәй. Мәҫәлән, тѳҙѳлѳш бѳткәс, артып ҡалған таҡтаны серетеп һалып ҡуйғансы, һатыу отошло түгелме? Тѳҙѳлѳш материалдары ҡиммәт, кирбесен алам тиһәң дә ауырға тура килә.


Театр сәнғәте - мѳғжизәле донъя » "Урал" гәзите\nКүптән түгел «Ирәмәл» башҡорт халыҡ театры тамашасылар хѳкѳмѳнә күренекле драматург Әнғәм Атнабаевтың “Әсә хѳкѳмѳ” спектаклен тәҡдим итте. Шулай уҡ был кѳндѳ улар Ѳфѳнән килгән ҡунаҡтар - Башҡортостандың атҡаҙанған мәҙәниәт хеҙмәткәре, Республика халыҡ ижады үҙәгенең театр сәнғәте буйынса баш белгесе Тәнзилә Ҡалмырҙина, Башҡортостандың халыҡ артисы, режиссер Азат Нәҙерғолов алдында халыҡ театры исемен дә яҡланы.\nХалыҡ кѳндәлек мәшәҡәттәрен бер аҙ ситтә ҡалдырып, спектакль ҡарарға ҡала Мәҙәниәт һарайына ашыҡты. Тамашаға оло быуын кешеләре лә, йәштәр ҙә күп йыйылды. Спектаклдең сюжеты ҡәһәрле һуғыш йылдарына алып ҡайтты. Ирен, улдарын һуғышҡа оҙатып, уларҙың үлем хәбәрен алған, ә Хаммат улының һуғыштан ҡасып ҡайтыуына шаһит булған әсәнең кисерештәре һүрәтләнә. Илбикә яуҙа һәләк булған ире Нурғәленең һәм улы Мансурҙың үлемен, нисек кенә ауыр булмаһын, кисерә, әммә ҡасып ҡайтҡан улын ҡабул итә алмай, сѳнки выжданы ҡушмай. Уға үҙе үк үлем хѳкѳмѳ сығара. Илбикә шул замандың кѳслѳ рухлы, ныҡлы ихтыярлы, намыҫлы, иленә, еренә тоғро ҡалған патриот-әсә образының эталоны булып тора. Шулай уҡ әҫәрҙә ғаилә, мѳхәббәт темалары ла ҙур урынды биләй. Актерҙар ролдәрен бирелеп, тамашасының күңел түренә үтеп инерлек итеп оҫта башҡарҙы. Уларҙың сығыштарын халыҡ ихлас алҡыштарға күмде. Спектакль тамамланғас, Ѳфѳнән килгән театр белгестәре халыҡ театры коллективы менән берлектә һѳйләшеүгә йыйылды. Беҙҙең артистарға ҡарата уларҙың фекерҙәрен белеү маҡсатында халыҡ театрының режиссеры Гѳлнара Насретдин ҡыҙы Ғилмановаға мѳрәжәғәт иттек.\n►Билдәле булыуынса, һеҙҙең коллектив, ѳс йылға бер тапҡыр халыҡ театры исемен иҫбатлап тора. Был юлы театр белгестәре күңелендә спектакль ниндәй уй-тойғолар ҡалдырҙы һәм театрға бирелгән исемде яҡлай алдығыҙмы?\n- Тәнзилә Сәғит ҡыҙы иң алда режиссерҙы ҡайҙан саҡырҙығыҙ, тип һораны. Мин үҙем ҡуйҙым, тип\nяуаплағас, афарин, йылдан- йыл оҫтараһың, хатта тәжрибәле режиссерҙарҙан ҡалышмағанһың, тигән кеүек маҡтау һүҙҙәре әйтте. Ә Азат Әхмәҙулла улы актерҙарҙың халыҡсан итеп уйнауын, сценографияның матур булыуын, образдарға актерҙарҙың дѳрѳҫ һайланыуын билдәләп үтте. Ә инде Динә Шәйәхмәтова (Илбикә), Морат Сәйфуллин (Хаммат) хаҡында, үҙ ролдәрен профессиональ актерҙар кеүек башҡарыуҙарын, күңел һалып уйнауҙарын, образға инә белеүҙәрен айырып әйтеп үтте. Шулай уҡ ѳфѳләрҙе ҡалабыҙҙың ихлас, әүҙем тамашасыһы һоҡландырған. Әлбиттә, етешһеҙлектәр, тѳҙәтеүҙәр хаҡында ла тәнҡит һүҙҙәре булды. Аллаға шѳкѳр, халыҡ театры исемен иҫбатланыҡ. Бәләбәйҙә үтәсәк тѳбәк-ара халыҡ театрҙары фестивалендә ҡатнашыуға са- ҡырылыуыбыҙ быға дәлил.\n► Ә һеҙ үҙегеҙҙең эшегеҙҙән һәм коллективығыҙҙан ҡәнәғәт ҡалдығыҙмы?\n- Театр сәнғәте — бер серле, мөғжизәле донъя ул. Шул мөғжизәне үҙең тыуҙыраһың икән, тағы ла ҙурыраҡ ҡыуаныс, кинәнес кисерәһең. Бер нисә сәғәткә образға инеп, тамашасыны йә илатаһың, йә көлдөрәһең, йә иһә уйланырға мәжбүр итеп, ышандыраһың икән, был бит һәр кемдең ҡулынан килә торған эш түгел, был - ғәжәйеп ҡөҙрәт. Теләге, бер ни тиклем һәләте булған кешене артабан үҫтереү артыҡ ҡыйынлыҡ тыуҙырмай. Театр сәнғәтен үҙ иткән кешеләр күберәк булһа, тағы ла күләмлерәк әҫәрҙәр ҡуйырға мѳмкин булыр ине. Һуңғы ваҡытта театр ир-егеттәргә ҡытлыҡ кисерә. Шуға күрә сәхнәләштереү ѳсѳн әҫәр табыу ҙа ҡыйыныраҡ, ғѳмүмән, ир- егеттәр роле әҙерәк булған спектаклдәрҙе ҡуйырға тырышам. Һуңғы йылдарҙа Эльмира Хәликова (Ҡәмәриә), Фирүзә Кәримова (Одетта), Денис Фәсхетдинов (Сәлим), Рәлиә Баһауетдинова (Сәмәриә), Әлфиә Килдебаева (Иркә) кеүек тырыш, ихлас йәштәрҙең килеүе ҡыуандыра. Ә инде халыҡ театрының тѳп составын тәшкил иткән Наил Хәмзин (Ғәлимйән), Юлай Ғилманов (Ғәптелғата), Гүзәл Ғәлина (Менәүәрә), Иршат Шәғәлин (Нурғәле), Гѳлнара (Кѳнһылыу) һәм Нургиз Бәшәровтарға (Мансур) ваҡыт табып, теләк менән йѳрѳүҙәренә рәхмәтлемен.\n► Тамашасығыҙға ниндәй теләктәрегеҙҙе еткерер инегеҙ?\n- Бөгөн телевидениеның кѳсәйеүе, Интернет селтәренең киңәйеүе кешене үҙ өйҙәренә бикләнергә мәжбүр итә. Шунлыҡтан мәҙәниәт усаҡтарына кеше әҙ йөрөй. Заман технологияларына ҡаршы тора алмайбыҙ, уларҙан баш тартыу ҙа мөмкин түгел. Бөгөн барлыҡ тормошобоҙ шуларға бәйле. Әммә яҡындан тороп, тере аралашыуға ла ихтыяж кәмергә тейеш түгел. Тормош йәме, йәшәү асылы күберәк шуға ҡайтып ҡала. Онотмаһаҡ икән ошо хәҡиҡәтте.


Хәрбиҙәр ярыша | ГТРК «Башкортостан» — Новости Уфы и РБ\n17 января 2018 — 15:39 ГТРК «Башкортостан»\nОшо көндәрҙә Өфөлә инженер ғәскәрҙәренең бишенсе спартакиадаһы үтә. Унда бар Рәсәйҙән өс йөҙгә яҡын спортсы йыйылды. Һалдаттар, курсанттар, училища офицерҙары үҙ-ара көс һынаша. Өфөгә бөтә Рәсәйҙән 20 команда йыйылған. Хәрбиҙәр үҙ таҫыллыҡтарын гер күтәреү, саңғыла шыуыу буйынса һанай. Әйткәндәй инженер ғәскәрәҙәре араһында ярыш быйыл бишенсе тапҡыр үткәрелә. Рузил Аҡсурин Алкино хәрби гарнизонында контракт буйынса өсөнсө йыл хеҙмәт итә. Саңғыла бала саҡтан йөрөргә яратам, хеҙмәт итә башлағас төрлө ярыштарҙа әүҙем ҡатнаша башланым, ти егет. Саңғы ярышында һәр бер команданан өсәр кеше ҡатнашты. Гер күтәреүҙә лә хәрбиҙәр һынатманы. Алкино хәрби гарнизонынан ғына был спорт төрөндә һигеҙ егет үҙ көсөн һынап ҡараны. Ярышта быйыл илдең төрлө төбәктәренән 270 хәрби ҡатнаша. Беренсе көндә спорсылар үҙҙәре өсөн сығыш яһаһа, чемпионаттың икенсе көнөнә команда өсөн көс һынаша. Инженер ғәскәрҙәре хәрби операцияларҙа төп ролде уйнай, ти командирҙар. Физик әҙерлек һәм сыҙамлылыҡ – уларҙың төп һыҙаттары. Чемпионатта еңгәндәр иһә Кубок менән бүләкләнәсәк.


Беҙҙең телеканалдың милли тапшырыуҙар редакцияһы “Алтын бишек” акцияһына йомғаҡ яһаны | ГТРК «Башкортостан» - Хәбәрҙәр | 32958\n24 октября 2016 — 15:35 ГТРК «Башкортостан»\nБеҙҙең телеканалдың милли тапшырыуҙар редакцияһы “Алтын бишек” акцияһына йомғаҡ яһаны\nБеҙҙең телеканалдың милли тапшырыуҙар редакцияһы “Алтын бишек” акцияһына йомғаҡ яһаны.\nҮткән шәмбе Ҡырғыҙ-Миәкәлә республиканың иң матур ауылын асыҡлау бәйгеһендә еңеүселәрҙе бүләкләү тантанаһы үтте. Ошо гүзәл ваҡиға тураһында хәбәрсебеҙ Нәфисә Кинйәбаева.”Интерактив”төшөнсәһе аралашыуҙың бер ысулын тасуирлай. Мәғлүмәт дәүерендә телевидениены тапшырыу ғына ҡәнәғәтләндермәй, ҡабул итеүсенең теләге менән кәйефе лә борсой. “Алтын бишек” акцияһын иғлан иткәндә, тәү сиратта, ошо хаҡта уйланыҡ. Тамашасы менән берҙәм эш итеү өсөн һәр кем күңеленә иң яҡын — тыуған төйәк темаһын алыуыбыҙ ҙа осраҡлы түгел. Ҡырғыҙ-Миәкәләге ваҡиға уйыбыҙҙың хаҡ сығыуын йәнә бер иҫбатланы. Сафар ауылының еңеүен бар Миәкә районы туйланы, тиһәк дөрөҫөрәк булмаҫ. Район мәҙәниәт һарайына алтын бишегенә дан йырлап бәйге дипломдарына лайыҡ Дәүләкән, Баймаҡ, Мәләүез райондары вәкилдәре лә, акцияла ҡатнашҡан һәр ауылдың көйәрмәндәренә әйләнгән хәбәрсе, оператор, режиссер, алып барыусылар ҙа, яҡташтарын тәбрикләү теләге менән янған сәнғәт әһелдәре лә йыйылды. Сафарҙың шундай мәртәбәле конкурста ҡатнашҡаны билдәле булғас ғүмере ошо ауыл менән бәйле һәр кем яҡташтарын дәртләндерергә ашыҡты. Ошо рәсемдәр авторы Рафаэль Абдулов та үҙе тыуған ауыл халҡын тәбрикләп ижади эштәренән күргәҙмә яһаған.Тиҫтәләгән бәйгесе араһында тап Сафарҙың еңеүен ауыл кешеләренең берҙәмлегендә күрҙек. Бүләкләү тантанаһын район күләменә сығарып, Миәкә халҡы ошо берҙәмлекте республика кимәлендә нығытты.Бәйгелә еңеүсе булғас, еңелгәндәр ҙә бар, тигән фекер әйтеүселәр осраманы. Иң матур ауыл исеменә дәғүә иткән Иҫке Яппар, Темәҫ, Йомаҡ вәкилдәре ярыштың ғәҙел икәнлеген генә таныны. Уның яңы үрҙәргә этәргес, кешеләргә дәрт өҫтәүен дәлилләне.Үҙ сиратыбыҙҙа татыулыҡ, уңғанлыҡ, өмөтлө ҡараш өлгөһө булырҙай ауылдар, ғаиләләр, йүнселдәр тураһында телевидение тапшырыуҙары аша хәбәр итеп, ыңғай тәжрибә таратып торорға һүҙ бирҙек. Вәғәҙәләрҙе ҡеүәтләр дуҫтар барҙа ,”Алтын бишек” бәйгеһен дауам итергә лә, яңы ҡыҙыҡлы акциялар ойошторорға ла мөмкин. Берҙәм эш итергә килешкәс, бәйләнештәрҙе өҙмәй, тамашасыларҙың көнүҙәк тәҡдимдәрен тапшырыу әҙерләүселәрҙең һөнәри оҫталығына ҡабатлап, алтын бишеккә бәрәбәр төйәгебеҙҙе “Хәйерле иртә, республика”, тип көн һайын сәләмләр мәл дә яҡынлаша. Беренсе ноябрҙән Рәсәй телеканалында милли редакция тапшырыуҙары аҙнаһына биш тапҡыр эфирға сыға башлай. Яҙығыҙ, шылтыратығыҙ, ҡатнашығыҙ. Бәйләнештә булайыҡ.


Хәбәрҙәр: Әзербайжандағы һайлауҙар: Илһам Алиевҡа өсөнсө срок янай.\nӘзербайжандағы һайлауҙар: Илһам Алиевҡа өсөнсө срок янай.\nБаку- Әзербайжан именлегенең көҙгөһө. Ҡиммәтле автомобилдәр, ҡунаҡханалар, бутиктар, заманса бейек-бейек йорттар- былар барыһы ла дәүләттең 70% килемен тәьмин иткән нефть байлығы емештәре. Был емештәр ябай халыҡҡа ла тәтей һәм уларҙың күптәре президент һайлауҙарында кем өсөн тауыш бирәсәген хәл иткән дә инде:\n“Мин рус телле кеше. Бында үҙемде тыуған ҡаламдағы һымаҡ бәхетле итеп тоям. Мин, әлбиттә, кем бының өсөн тырышлыҡ һалған, шуның өсөн тауыш бирәм.”\n“Беҙ яҡшы тормош өсөн, үҙебеҙҙең президентыбыҙ өсөн тауыш бирәсәкбеҙ, сөнки Әзербайжандың халыҡ-ара ареналағы һәм ил эсендәге уңыштарын күрәбеҙ.”\n“Шикләнмәгеҙ, кем кәрәк, шуның өсөн тауыш бирәсәкбеҙ. Кем өсөн икәнлеген белеп тораһығыҙ...”\nУларҙың ни өсөн шулай тауыш бирергә йыйыныуын аңлар өсөн, 2003 йылдан 2013 йылға ҡәҙәр йән башына Әзербайжан ВВП-һының 626 евронан 5774 евроға ҡәҙәр үҫеүен белеү ҙә етә. Был- донъялағы иң ҙур үҫеш күрһәткесе.\nИл менән 23 йыл идара иткән атаһы Гейдар Алиевтан 2003 йылда президент посын мираҫ итеп алған Илһам Алиев нефткә хаҡтарҙың юғары булыуынан файҙа күрә. 2008 йылғы һайлауҙарҙа ул икенсе срокка һайланды, әйтергә кәрәк, көнбайыш күҙәтеүселәре ул һайлауҙы бик үк ғәҙел тип тапманы. Бер йылдан һуң, референдум ярҙамында Илһам Алиев президент срогын ике мандант менән сикләүҙе алып ташланы.\nҒүмеренең ахырынаса президент булырмы ул? Булыр, берәй төрлө һуғыш йәки социаль һәләкәт уның яҡлы йәштәр һайлау алды ролигында маҡтаған тыныс ҡына аҡҡан идара итеүен боҙоп ҡуймаһа, әлбиттә.\nӘйтергә кәрәк, президентлыҡҡа дәғүә итеүсе кандидаттар уңышҡа ирешерҙәй түгел. Үҙ еңеүенә ышанған Алиев һайлау алды дебаттарында ҡатнашыуҙан баш тартты. Оппозиция ҙур роль уйнамай. Һайлау алды кампанияһында оппозиция кандидаты Йәмил Хәсәнли арымай-талмай бер үҙ һүҙҙәрҙе ҡабатлай:\n“Бөгөн Әзербайжанда демократия юҡ. Әзербайжан хөкүмәте демократик һәи ирекле һайлау үткәрергә теләмәй. Илдә демократик һулыш тойолмай.”\nХөкүмәттең санкцияһыҙ демонстрацияларҙы тыйыуына ҡарамаҫтан, оппозиция һуңғы ваҡыт халыҡты урамдарға йышыраҡ алып сыға башланы. Бындай манифестацияларҙан һуң, хоҡуҡ һаҡлау ойошмалары даими рәүештә унда ҡатнашыусыларҙың ҡулға алыныуы хаҡында хәбәр итә.


Республика шашкасылары Ҡытайҙа Бөтә донъя интеллектуаль уйындарында биш миҙал яуланы // Спорт | новости башинформ.рф\nРеспублика шашкасылары Ҡытайҙа Бөтә донъя интеллектуаль уйындарында биш миҙал яуланы\n13:37, 4 марта 2016 Спорт\nРеспублика шашкасылары Ҡытайҙа Бөтә донъя интеллектуаль уйындарында биш миҙал яуланы Фото: Андрей Старостин\nӨФӨ, 2016 йыл, 4 март. /«Башинформ» мәғлүмәт агентлығы, Дмитрий Слезин/.\nҠытайҙа Бөтә донъя интеллектуаль уйындары тамамланды.\nУнда Башҡортостандан биш шашкасы ҡатнашты. Һуңғы көндә суперблицта Тамара Танһыҡҡужина — алтын, Айгөл Иҙрисова бронза миҙалға лайыҡ булды.\nБашҡортостан спортсылары ике алтын, бер көмөш һәм ике бронза миҙал яуланы.\nАлександр Георгиев менән Тамара Танһыҡҡужина, үҙҙәренең бишенсе Интеллиадаһында миҙалдар яулап, интеллектуаль спорт тарихында билдәле шашкасы исемен алды — уларҙа Бөтә Донъя интеллектуаль уйындарының етешәр миҙалы бар.\nТеги: шашкалар,бөтә донъя интеллектуаль уйындары


Оҫта ҡулдар ябай тал сыбығынан да мөғжизә тыуҙыра ала\nИлеш районының Бүләк ауылында йәшәүсе Зилә Һәүбәнова менән уның тормош иптәше Шамил Миңнәхмәтов менән төбәктә алтын ҡуллы оҫталар булараҡ танылған. Ғаилә талдан төрлө көнкүреш әйберҙәре үрә, күпләп мал-тыуар, ҡош-ҡорт та тота.\nЗилә Һәүбәнова тормош иптәше Шамил Миңнәхмәтов менән бергә эшләгән коллекцияһын һанап бөткөһөҙ. Үҙенсәлекле гөл һауыттары, бер-береһен ҡабатламаған кәрзиндәр, ултырғыс һәм, әлбиттә, карауат та талдан үрелгән. Хәҙер ғаилә оҫталыҡ серҙәрен ҡыҙҙары менән бүлешә. "Бейеүсе лә бейей-бейей оҫтара" тигәндәй тәүге аҙымдар үткер бысаҡтан яраланыуҙан башлана. Хәҙер ул үҙ шөғөлөнөң оҫтаһы.\nЗилә Һәүбәнова ябай тал сыбығынан мөғжизә яһап ҡына ҡалмай, ул шулай уҡ баҡсасылыҡ менән дә шөғөлләнә. Күп төрлө йәшелсәләрҙән тыш, 40-лаған төп виноград та үҫтерә. Бынан тыш ул оҫта умартасы ла.\nКүңел һалып башҡарған эш матур була, ти Зилә Һәүбәнова. Ғаиләнең төбәктә өлгөлө исемен йөрөтөү сере тап ошонда ла инде.


1 Сентябрь 2019, 18:03\nТАМОЖНЯ ХЕҘМӘТКӘРҘӘРЕ АЛДЫНДА ҠУРАЙ УЙНАНЫМ. Шулай итеп, дуҫтарым Фатима Янбаева, Руслан Алмаев, Регина Рәжәпова, Наталья Семенова, Вячеслав Ганеев ҡыҙыҡтырып ебәргәндән һуң, Цейлонға китергә ниәт иттем! Мажаралар аэропортта, беренсе тикшереүҙе үткән мәлдә үк башланды. Багаж тикшереү урынында “был нимә?” тип футлярыма бәйләнделәр. Аптырап торманым, ҡурайымды алдым да таможня хеҙмәткәрҙәре алдында уйнап ебәрҙем. Әле Дубай аэропортында ултырам. Хиджаб кейгән ҡатын-ҡыҙҙы һәм һаҡаллы ирҙәрҙе ул тиклем дә күп күргәнем юҡ ине бығаса.\nЯҡташыбыҙ, Мәскәү ҡорос һәм иретмәләр институты Милли Тикшереү Университеты студентының стажировка мәлендәге яҙмалары.\nБЕРЕНСЕ КӨН. Коломбо ерендә\nТуғыҙ сәғәт осҡандан һуң, ниһайәт, Коломбо еренә аяҡ баҫтым! Бындағы беренсе тәьҫораттар: түҙеп торғоһоҙ эҫелек һәм быуып алып барған тынсыу һауа – күнегергә тура килә инде. Юлдағы хәрәкәт Мәскәүҙәгегә ҡарағанда ла хәтәрерәк – ул машиналар, тук-туктар, ул велосипедсылар, мотоциклдағылар. Юл ҡағиҙәләре юҡ та шикелле бында. Беҙҙе интерндар (стажировка үткән студенттарҙы шулай атайҙар) өйөндә башҡа айсекерҙар менән урынлаштырҙылар. Әҙерәк Айсек (AIESEC) программаһы, минең унда нисек барып эләгеүем тураһында һөйләп үткем килә. AIESEC – студенттарҙың лидерлыҡ, профессиональ һәләтен асыу маҡсатында ойошторолған халыҡара йәштәр ойошмаһы. Айсекер иһә ошо ойошманың ағзаһы. Сит илгә барып ҡайтырға теләге булған кешегә был бик шәп мөмкинлек. Әлбиттә, инглиз телен белеү – тәүшарт.\nИКЕНСЕ КӨН. Тарзан менән Маугли тураһындағы фильмға барып эләктемме ни!\nТөндә тамсы ла йоҡо килмәне. Башта төрлө уйҙар ҡайнап сыҡты. Иртән балконға сыҡҡас, бындағы тәбиғәттең матурлығына иҫем китте: Тарзан менән Маугли тураһындағы фильмға барып эләктемме ни! Ағастан ағасҡа маймылдар һикерә, шөкәтһеҙ ҙур бөжәктәр йүгерешә. Бадди (стажировка үтеүсене урындағы шарттар менән таныштырырға ярҙам иткән студент), сәғәт һигеҙгә киләм, тигәс, тупһала көтөп ултырырға булдым. Ярты сәғәтләп ваҡыттан һуң яныма интерндарҙың береһе килде, ланктар тураһында һөйләне. Улар шундай халыҡ икән: берәйһе менән осрашырға килешһәң, өйҙән сәғәт ярымдан иртәрәк сыҡмаһаң да була. Бындағы бөтөн аҙыҡ тоҙло-боросло, ауыҙға алғыһыҙ әсе. Һауыт-һаба йыуыу буйынса башватмайҙар кафела: тәрилкәгә полиэтилен йәйәләр ҙә, аҙыҡты шунда һалалар. Аҙыҡ янына мотлаҡ фильтрлы крандан ағыҙылған һыу бирәләр. Бында ла, бөтә ерҙәге кеүек үк, ҡытайҙар бик күп. Беҙҙең проектта ла берәү бар. Бер-беребеҙҙе ауыр аңлайбыҙ, әммә белдермәҫкә тырышабыҙ. Төрлө илдәр ҙән тағы ла ете кеше килергә тейеш. Ҡытайҙар, әммә уларҙың да барыһы ла түгел, Украиналағы хәлдәр һәм санкциялар тураһында хәбәрҙар. Ҡалғандарҙың ике ятып бер төшөнә инмәй. Ошоға тиклем бөтә донъя шул турала ғына һөйләйҙер кеүек тойола ине.\nӨСӨНСӨ КӨН. Хаҡтар бында барыбер осһоҙораҡ\nНиһайәт, бөгөн туйғансы йоҡланым. Эҫегә лә, серәкәйҙәрҙең күплегенә лә өйрәндем. Душта йыуынып алғандан һуң (көнөнә өс-дүрт тапҡыр ҡойоноп алмайынса булмай) үҙәккә киттек. Етмеш һумға ғына сәс алдырып сыҡтым. Үҙәктә бит әле! Һум төшмәһә, бөтөнләй 35–40 һум ғына булыр ине. Хаҡтар бында барыбер осһоҙораҡ – яңы һығылған экзотик һуттар 30–40 һум тора, аҙыҡты ла шундай уҡ хаҡҡа алаһың. Ожмах. Ресторанда фри картуфы, бургер һәм шундайыраҡ башҡа нәмәләр һатыла, әммә минең ауыҙ итеп ҡарағым да килмәй, Рәсәйҙә лә күп бит улар. Бүтән ҡытайҙар менән таныштыҡ, улар беҙҙе ҡытай ресторанына алып барҙы. Һәйбәт егеттәр, әммә бөтәһе лә инглизсә насар белә. Кеше ышандырып баш ҡағып ултырған булалар, һөҙөмтәлә аҙаҡ бер нәмә лә аңламауҙары асыҡлана. Уларға, нисек кенә тырышһаларҙа, “р” өнөн әйтеүе ҡыйын. Ланктар бик ихлас халыҡ. Һинең ҡарашыңды тойһа, шундай итеп йылмая, яуап итеп ауыҙ йырмай булдыра алмайһың. Бөгөн минең баддиҙың – Тенуканың өйөндә йоҡлайбыҙ. Ул йылға буйында, өс ҡатлы йортта йәшәй. Кисә телефон аша әсәһенә минең ҡурайҙа уйнағанды тыңлатҡайны. Оҡшап ҡалған, бөгөн әсәһе, тағы ҡурайҙар алып килмәнеңме, тип ҡыҙыҡһынды. Ә мин алмағайным шул…\nP. S. Бында бөтәһе лә нисек итеп минең Рәсәйҙән, бигерәк тә Башҡортостандан булыуыма аптырай. P. P. S. Тенука, аҡ тәнле кешеләр менән фотоға төшөргә яратмайым, сөнки уларҙың эргәһендә тағы ла ҡарараҡ күренәм, ти.\nДҮРТЕНСЕ КӨН. Хеҙмәттәшлек тәҡдим иттеләр\nИртәнге аш әҙер булыуға ғына торҙом. Тенуканың әсәһе әллә күпме милли аҙыҡ әҙерләгәйне. Минең теләк буйынса, тоҙ-боросто сама менән генә һалған! Өҫтәлдәге аҙыҡҡа үрелеүемә ҡарап, ниндәй ризыҡҡа нимә ҡушып ашарға кәрәклеген кәңәш иттеләр. Атаһы баҡсаға алып сығып, банан менән кокостың нисек үҫкәнен күрһәтте. Кокостың әллә нисә төрө була икән дә баһа! Һөҙөмтәлә биш төрлөһөн тәмләп ҡараным. Рәсәйҙә һатылғандары ни бары ҙур емештең ядроһы ғына булып сыҡты! Ит турағысҡа оҡшаған ҡоролмала кокос юнысҡыһы үткәреп алғас, төшкө ашҡа индек. Был юнысҡыларҙы бөтә нәмәгә: картуф, балыҡ, диңгеҙ ҡыҫалаһы, тауыҡ, сосискалар, йәшелсә – барыһына ла ҡушалар, һәм, ысынлап та, бик тәмле килеп сыға! Тенуканың атаһы – балалар кейеме фабрикаһының хужаһы. Цехтар менән таныштырып, аяҡҡа баҫыу юлын һөйләп ишеттерҙе. Ул эшен бер теген машинаһы һәм 87 рупий менән генә башлап ебәргән. Теләк һәм тырышлыҡ ҡына кәрәк! Миңә лә тауар алып ҡайтырға, хеҙмәттәшлек булдырырға тәҡдим итте әле. Шри-Ланка – иҡтисады тиҙ үҫешкән илдәрҙең береһе. Әммә байҙар һәм ярлылар араһындағы айырма бик ҙур. Күккә олғашҡан биналар, бизнес-үҙәктәр төҙөлә, ә түбәндә өйһөҙҙәр, балалар һәм ҡарттар интегә.\nP. S. Тенука, кокос һутын көпшәнән һурыуҙы ирҙәрсә түгел, ти. Сәтләүектең үҙенән эсергә кәрәк икән. Улай ысынлап та тәмлерәк! Етмәһә, рекламалағы кеүек, һут эйәк, муйын буйлап ҡытыҡлап ағып төшөп китә.\nP. P. S. Тенука стажировканы сит илдә үтергә хыяллана. Бигерәк тә Рәсәйҙе күрергә теләй. Тик әсәһенең улын ситкә сығарып ебәргеһе килмәй. Әсәйҙәр бөтә ерҙә лә бер икән!☺\nБИШЕНСЕ КӨН. Океан! Һинд океаны!\nЙоҡонан һуң ғына торҙоҡ. Германиянан стажировка үтергә килгән студенттар оҙон юлдан һуң ял итергә теләгәс, беҙ ҙә ҡабаланманыҡ. Иртәнге-төшкө аштан һуң пляжға киттек.\nБында Коломбо буйлап автобуста йөрөүе ҡыҙыҡ. Номерҙар урынына барыһы ла аңлап бөтмәгән сингал телендә ниҙер яҙылған. Автобуста махсус ҡуйылған кеше мөһим роль уйнай. Ул башын тышҡа сығара ла һуңғы станцияны бер нисә тапҡыр тиҙ-тиҙ генә ҡысҡырып әйтә. Кондукторҙар үҙ эшен шәп башҡара бында. Аҡса түләгәнме кеше, юҡмы – белеп тора, кем ҡайҙа сығырға, ниндәй туҡталышта икенсе автобусҡа күсеп ултырырға тейешлеген дә иҫләй. Автобустар туҡталышҡа етә килә тиҙлеген кәметә, йәшме-ҡартмы, инвалидмы, кем булыуына ҡарамай, шул арала һикереп менергә йә төшөп ҡалып өлгөрөргә тейеш.\nҮҙ ғүмерендә беренсе тапҡыр океан күргән кешенең тәьҫораттарын ябай һүҙҙәр менән генә биреүе ҡыйындыр. Минең дә был мөғжизәне күргәс, тәүге һүҙем: “Океан! Был – Һинд океаны!” – булды. Ул икһеҙсикһеҙ, иҫ киткес матур, ҡеүәтле, шул уҡ ваҡытта тыныс та. Һыуы шул тиклем йылы, йомшаҡ, таҙа, сыҡҡы ла килмәй. Яр буйында кеше әллә ни күп түгел. Бөгөн беренсе мәртәбә кисен ямғыр яуманы. Ямғырҙар йылы бында, ҡулсатырһыҙ ҙа рәхәтләнеп йөрөргә мөмкин.\nБайрамдар тураһында һүҙ сыҡҡас, Еңеү көнөн телгә алғайным, берәү ҙә белмәй булып сыҡты. Немецтар, уңайһыҙланып, тарихтың был битен урап үтергә тырыша. Әммә Ҡырым һәм Украиналағы хәлдәр тураһында улар хәбәрҙар.\nГерманияла Меркель бик популяр, ти немецтар, Путин менән иһә киреһенсә. Хатта өсөнсө донъя һуғышы башланып китеренән ҡурҡалар. Беҙҙә был хәлдәргә тап кире ҡараш булыуын аңлатып биргәс, ябай халыҡҡа һуғыштың кәрәге лә, файҙаһы ла юҡ, тигән фекергә килдек.\nНемецтар үҙҙәренең геройҙарын, ғалимдарын, спортсыларын белмәй. Ғәжәп. Эйнштейндың немец булыуын да минән ишеттеләр. Илебеҙ тураһында ҡайһы бер нәмәләрҙе беҙгә ҡарағанда ла күберәк беләһең, тип аптырайҙар.\nP. S. “Башҡортостан” һүҙен әйтә алмай ҡыҙыҡ булалар. Ҡытайҙар тырыша торғас, “Паочакатакосотан” кеүегерәк нәмә килтереп сығарҙы...\nАЛТЫНСЫ КӨН. Коломбо – ҡапма-ҡаршылыҡтар ҡалаһы\nИнтерндар менән көндән-көн нығыраҡ танышабыҙ. Инде төрлө темалар буйынса иркенләп аралашабыҙ.\nИртән ҡалаға үҙебеҙ генә сығып киттек. Бер ҡыйынлығы ла юҡ кеүек. Өйҙән сыҡҡас, тук-тук тотаһың да, оло юлға тиклем бараһың. Автобусҡа ултырғас, водителгә ҡайҙа төшөргә кәрәклеген әйтәһең, шул ғына. Бөгөн бер тук-тукка бишебеҙ ҙә һыя алдыҡ. Тенукаға маҡтанғайныҡ, иҫе лә китмәне, уларҙың был бәләкәй генә транспортҡа ете кеше тығылышып йөрөгәне лә бар икән.\nАвтобуста күңелле, һинд музыкаһы уйнап тора, ирек һеҙҙән үҙеңде болливуд фильмдары геройы итеп хис итәһең. Хәҙер бөтә автобус торор ҙа йырлай-бейей башлар кеүек тойолоп китә. Кемгә ҡараһаң да, һиңә яуап итеп йылмая. Беҙҙең автобус, метроларҙа буштан-юҡҡа йылмайып йөрөгән кешене күреп өйрәнмәгәс, бер аҙ сәйерерәк.\nҮҙәк паркта бер аҙ йөрөгәс, пляжға киттек. Яр буйлап ялан аяҡ үтергә гел хыяллана торғайным: йомшаҡ ҡомдан атлап уҙаһың, артыңса тулҡындар эҙҙәреңде йыуа… Ниһайәт, хыялым тормошҡа ашты.\nҠаланың бизнес-үҙәген дә барып күрергә яҙҙы. Бейек-бейек йорттарҙан һуң юл аша ғына ярлылар кварталы башлана. Коломбо – ҡапма-ҡаршылыҡтар ҡалаһы. Тиҙ үҫешкәнгә күрә, йәшәйеш менән бер тигеҙ бара алмай.\nПрезидент резиденцияһы янындағы постарҙа күҙлек кейгән һәм Калашник автоматтары тотҡан хәрбиҙәр тора. “Калашник” өсөн ғорурланып ҡуйҙым. Ә бына немецтар, Германиянан бында машиналар һәм башҡа әйберҙәр күп булыуға ҡарамаҫтан, иҫтәре китмәй. Уларҙа, беҙҙең ил иң яҡшыһы, тип ҡарау тыйылған икән. Был, йәнәһе, расизм күрһәткесе. “Ария” һүҙе лә тыйылған. Зәңгәр ҡан һәм башҡа нәмәләр тураһында һораша башлағас, улар хатта ҡурҡып китте.\nБында, “транспорт төрө” булараҡ ҡулланғанға һәм баҫыуҙарҙы эшкәрткәндә файҙаланғанға күрә, һыйыр итен ашамайҙар. Әммә Һиндостандағы кеүек һыйыр изге һаналмай. Ошоға тиклем Цейлон Һиндостандың бер өлөшө булғандыр тип уйлай торғайным. Ланктар был мәсьәләгә етди ҡарай, уйламай һөйләп, үпкәләтеп ҡуйыуың да бар. Шри-Ланка һәр ваҡыт айырым дәүләт булған икән. Великобританияның колонияһы булып торған ваҡытта ла Һиндостан менән оҡшашлыҡтарын һаҡлап ҡалғандар. Әммә Һиндостан менән мөнәсәбәттәре бөгөн бик һәйбәттән түгел. Граждандар һуғышы тамамланғас, 2009 йылда күп кенә Тамил Һеләүһендәре (Шри-Ланканан айырылырға теләгән сепаратистар) Һиндостандың көньяҡ өлөшөнә күсеп киткән. Ланктар хәҙер үҙҙәренең илен терроризмды юҡҡа сығарған беренсе держава тип ғорурлана.\nP. S. Бөгөн беренсе тапҡыр буддистар ғибәҙәтханаһында булдым. Күл буйында урынлашҡан, бик матур һәм тыныс урын. Бөтә дини йорттар кеүек үк бай йыһазлы. Буддистар шул тиклем реинкарнацияға ышана.\nЕТЕНСЕ КӨН. Аҙыҡ осһоҙ, ҡағыҙ ҡиммәт\nКистән пляжға барырға һөйләшеп ятҡайныҡ, сәғәт һигеҙҙә бөтәһе лә аяҡ өҫтө ине инде.\nҮҙеңде сит ил кешеһе итеп тойоу ҡыҙыҡ, һин һәр ваҡыт иғтибар үҙә гендә. Хатта һыу ингәндә лә яныңа урындағы халыҡ йөҙөп килә, һаулыҡ һораша. Оялсаныраҡтары ситтән генә беҙҙең һөйләшкәнде тыңлай. Шри-Ланкала аҙыҡ осһоҙ, әммә бәҙрәф ҡағыҙы бик ҡиммәт. Хәҙер тәғәмханаларҙа ниңә салфетка урынына гәзит ҡулланыуҙарын аңланым, моғайын, уныһы ла ҡиммәт торалыр.\nПляжда саҡта ҡытай телен өйрәнеп маташтым. Шул тиклем буталсыҡ, әллә күпме таяҡсалар һәм һыҙыҡтар, көсөргәнештән шунда уҡ күҙҙәр ауырта башлай. Шуға бөтә ҡытайҙар ҙа күҙлек кейә торғандыр. Улар ике исем йөрөтә икән. Ҡытайса әйтеүе ҡыйын булғанлыҡтан, сит ил кешеләре өсөн американса исем ҡушалар. Дуҫым Гаоның американса исеме – Стивен. Үҙ исемен әйтеүе лә, иҫтә ҡалдырыуы ла еңел булғанлыҡтан, ул икенсе исемен ҡулланмай тиерлек. Ҡытайҙа Фейсбук һәм Ватсаптың тыйылған булыуы ғәжәпләндерҙе. Ватсап урынына улар Вичат ҡуллана.\nҺИГЕҘЕНСЕ КӨН. Йырҙар бында күңелһеҙ\nКеше үҙ биләмәһендә нимә үҫә, кәрәк-яраҡҡа, ғәҙәттә, шуны ҡуллана. Беҙҙә көнбағыш үҫә, унан көнбағыш майы һығалар. Ә бында кокос ағасы үҫә, ланктар кокостан май әҙерләй! Кокос тәмләткес булараҡ бөтөн нәмәгә ҡушыла, тип әйткәйнем инде. Унан тыш олонон һәм япраҡтарын төҙөлөштә файҙаланалар, туристар өсөн төрлө һындар яһайҙар, утын итеп яғалар, дарыу эшләйҙәр.\nБында, әлбиттә, Һинд киноһындағы кеүек бәхетле генә ғүмер кисермәйҙәр. Музыка йыш яңғыраһа ла, улар күберәген күңелһеҙ йырҙар. Тереклек итер өсөн төрлөсә тырышырға, юлдарын табырға тура килә.\nНемецтар “Рамштайн” һәм “Скутер” төркөмдәрен бөтөнләй яратмай, Германиянан булғандары өсөн оялалар хатта. Һүҙҙәренең бер мәғәнәһе юҡ, йыр тотошлайы менән бер-бер артлы ҡабатланған ике генә юлдан торорға мөмкин тип һанай улар.\nУрындағы карам тигән уйынға өйрәндем. Бильярдҡа оҡшаған, тик фишкаларҙы хоулға ҡыуып индерер өсөн кия урынына бармаҡтар ҡулланыла. Ҡайтҡанға тиклем һәйбәт уйнарға өйрәнермен тигән өмөт бар.\nКисен парк буйлап велосипедта йөрөнөк. Прокатҡа алһаң, сәғәте ни бары 50 һум ғына тора. Йәнә 50 һумыңды залог итеп ҡалдыраһың. Ә Мәскәүҙә бер сәғәт йөрөү 300-ҙән дә кәм түгел.\nP. S. Әлегә беҙ – ике немка, өс Ҡытай егете, иртәгә Бразилиянан бер ҡыҙ килә һәм ике рус ҡыҙын көтәбеҙ.\nТУҒЫҘЫНСЫ КӨН. Бөгөн, ниһайәт, беҙҙең проект эш башланы!\nШри-Ланканың Айсек комитетынан күп кенә вәкилдәр килде, улар менән таныштыҡ. Программа тураһында һөйләнеләр, проекттың теҙмәһен бирҙеләр. Иртәнән һуң беренсе сессия. Лидерлыҡ сифаттарын үҫтереүгә йүнәлтелгән уйындар, студенттар һәм сығарылыш уҡыусыларын илһамландырырлыҡ презентациялар әҙерләнек.\nКисен ут булманы һәм беҙ урам уртаһында усаҡ яғып, ҡаҙанда тиҙ әҙерләнә торған ҡытай туҡмасы бешерҙек. Телде йоторлоҡ тәмле килеп сыҡты. Усаҡ яғыу өсөн әлеге лә баяғы кокос тиресәһен файҙаландыҡ. Майҙы һәм йылылыҡты күп бүлеп сығарғанға күрә, яҡшы яна.\nНемецтар үҙҙәренең тарихынан ояла, тип әйткәйнем инде. Уларҙың илендә тәнеңә свастика һыҙған өсөн оҙаҡ ваҡытҡа төрмәгә эләгергә лә мөмкин. Пляждан ҡайтып барғанда бер өйҙөң ҡоймаһына свастика эшләнгәйне. Эйе-эйе, ҡып-ҡыҙыл эре кәкре тәреләр! Немкалар быны күргәс, саҡ иҫтән йығылманы.\nУНЫНСЫ КӨН. Яңы йыл менән, Ҡытай!\nКисәнән бирле ҡытайҙар милли байрамдары тураһында һөйләй. Бөгөн уларҙа Ҡытай календары буйынса Яңы йыл икән. Көнө буйы әҙерләнеп, дәртләнеп-илһамланып йөрөнөләр. Иртәгә барыһы ла яңы кейемдәрен кейәсәк – йолаһы шундай.\nКисен ресторанға барҙыҡ. Бөтә кафелар ҡытайҙар менән тулы, ярай әле Сиа алдан уҡ өҫтәл алып ҡуйған, урын менән ҡыйынлыҡтар булманы. Милли аҙыҡтар менән һыйландыҡ, бер-беребеҙҙе Яңы йыл менән ҡотланыҡ. Көнө буйы тигәндәй беренсе мәктәп сессияһына әҙерләндек. Алдағы көндәрҙә Коломбонан башлап, Шри-Ланканың бөтә туғыҙ провинцияһы мәктәптәрен дә урап сығасаҡбыҙ. Иҫтәлекле урындары күп булған ерҙәрҙә, дүрт мең йыл элек төҙөлгән боронғо ҡалалар ҙа бер нисә көнгә туҡталасаҡбыҙ. Ҡыҫҡа ғына ваҡыт арауығында шул тиклем күп нәмә күреп, белеп өлгөрөргә кәрәк!


Порно Бушлай Undertale Уйын – Уйын Rpg Онлайн Секс\nҠай Һы Потрясающий Порноигра Undertale Бушлай Оҙаттыҡ\nҺәр тапҡыр, ҡасан теләй һеҙ әйбәтерәк бөтә нәмә, тыуҙырған нәмә һеҙгә, һеҙ шөғөлләнергә мәжбүр булһа, һеҙ шулай уҡ күп сәбәптәр кончать бирә, һеҙ һайларға береһе уйындар күп кәрәк, улар беҙҙең был коллекцияһын була. Сайт, беҙ уларға, эшләргә, шулай тетрәнде күп контент бар, һәм был, сөнки беҙ уйын менән эш бөтөнләйе яңы ғына эйә. Һеҙ беҙҙең сайтыбыҙҙа нимә юҡ скачивать алдынан йәки уйын ҡуйырға тура килә. Был html5 быуын коллекция уйынды ҡарап барабыҙ, ул күпкә яҡшыраҡ, бөтә ҡарағанда, һеҙ уйнамай ҡалған шул Flash көн иткән., Һәм был иҫ киткес потрясающий яңы графика ҡайһы бер движок менән тѳрлѳ уйындар, уларҙы ваҡытында ҡаты сеанс мәжбүр енси виртуаль живу персонаждар, улар һеҙҙең менән булып үткәрә улар. Шулай уйын бер нисә платформа менән һыйышып тимәк, һеҙ теләсә ниндәй төҙөлөшө булып уйнайҙар улар, һеҙ уларҙы алыр булһағыҙ мөмкин, булыу-булмауға ҡарамаҫтан, был компьютерҙы етештереүсе булып тора, теләсә ҡайһы мобиль айланмалар. Браузеры барыһы нигеҙләнгән, һәм барыһы да бушҡа.\nБеҙ был уйын бушлай тәҡдим итә ала, сөнки беҙ белмәгән парҙарҙан сайтында урынлаштырылған. Әммә реклама һеҙҙең тәжрибәгеҙ булһа ла ҡамасауламай. Успевающий тәҙрә видеореклама йәки уйын ваҡытында һеҙ ҙә күрегеҙ, тип башҡа сайттар. Шулай уҡ ҡайһы бер сайттарҙа беҙҙең ҡорал биреүселәр берләшмәләре, башҡа кешеләр менән бәйләнешкә һеҙ беҙҙең өсөн платформа ала. Беҙҙең түбәнерәк коллекцияһынан параграф тураһында ентекләп уҡый.\nХардкорный Undertale Һы Түләүһеҙ Порноигра\nБыл категорияның төп порноигр беҙҙең сайты секс-RPG уйын, уйын уйнаны, өлкәндәр өсөн һәм һеҙ аласыз, шулай уҡ уларҙың тарихын мөһим, тип был сексуаль хәрәкәткә һәм категориялары. Беҙ ниндәй хыялдар менән килә, уларға мөғжизә ярҙамында интерактив виртуаль порно менән ҡәнәғәтләнде. Бөтәһенән элек, беҙҙең фантазия реалистик булған, унда һәр теләүсе кисерә. Сценарий бөтә, һеҙ уның тураһында хыялланып, йәки секс сексуаль секс менән әсәйемдең уҡытыусы булыуы менән машинистка тиклем, йәки апайҙың ҡыҙы инцест мажараларын, реалистик беҙҙең сайтта ла, ни була, тип, һеҙ, порнофильм таба., Был, сөнки беҙҙең аватар сумырға мөмкинлек бирәсәк һезгә үҙ сайтта, һәм һеҙ тойоп, был хәрәкәтенең бер өлөшө булып тора, наслаждаться барлыҡ интерактивты, ул приведет сезне енси акт булһа, һеҙгә улар тураһында хыяллана.\nӘммә уйын булғас, беҙ, шулай уҡ, наслаждаться уйындар һеҙҙең, бәлки, улар әлеге процесс. Уларҙың ҡайһы берҙәре менән фантастик донъяға, ә һеҙ наслаждаться уйындар башҡа картаһы фәнни-фантастик белемле, һәр береһе үҙ цыпочки конкрет була, уларға һеҙ трахнуть мөмкин. Квест уйынында һәм был миссияны үтәү туранан-яҡ һеҙҙең өсөн сәхнә персонаждары менән разблокировать енсә, эҫе уйындары буйынса үткән сара була ул хәл.\nЕнси тағы бер уйын ҡала тибындағы бушлай rpg порноигра Undertale - был сексуаль симулятор таныштырҙы. Был уйында һеҙ үҙегеҙҙең аватар аз алмай, ә һуңынан уның енси партнерҙар эҙләү, яңы карталар сығарыла. Приударять өсөн һеҙ тура килә, уларҙан һуң да, улар кеүек һеҙҙе аҙҙырҙы, улар һеҙ дуҫтар әйләнеп трах мөмкин, йәки һеҙҙән хатта ире егет һәм ҡыҙҙар.\nИң Яҡшы Сайты Секс-Уйын Яратыусылар Өсөн Порно\nБеҙ аныҡ белмәйбеҙ, кәрәк ул порно өсөн уңышлы булды. Уйланылған һәм уның интерфейсы ойошторорға кәрәк, уның ярҙамында мөмкин еңел ине кешеләргә ориентирланған. Һәм был беҙҙе буласаҡ. Шулай уҡ ҡарарға була беҙҙең барлыҡ инструменттар өсөн кәрәк, навигация өсөн бик яҡшы. Бары һы индерелгән, улар һеҙ телисез-се һынағың килһә, юл эҙләй, ә һуңынан һеҙ экранда үҙен тейешле һөҙөмтә бирмәй. Уйын уйын браузер процесты ентеклерәк биттәрендә һеҙҙең, беҙҙең сайтында урынлаштырылған. Һәр уйында һеҙ уны билдәләй алмай һәм баһаланмай. Наслаждайся дискуссия форумы иң эҫе әммә беҙҙең сайтта буласаҡ, беҙ уларҙы яҡлайыҡ., Беҙ шулай уҡ өстә бер аҙ бүлмә чан, һәм һеҙ аласыз наслаждаться уйындар кеүек, шуға берләшмәләре һәм функциялары, беҙҙең сайтта ла ҡатнашырға була.


“Атайымдың яҙмышы асыҡланды” » Башҡортостан гәзите | Газета Башкортостан на башкирском языке\nБашҡортостан гәзите » Рухиәт » “Атайымдың яҙмышы асыҡланды”\nБөйөк Ватан һуғышы һалған яралар, йылдар үтһә лә, уңалмай, әленән-әле яңы факттар һәм тарихи биттәр менән тулылана бара. Һуғыш бер генә ғаиләне лә урап үтмәй. Етем ҡалған балалар атайҙары тураһында әле лә мәғлүмәт йыйыуҙарын дауам итә. Ҡоҙғон-Әхмәр ауылында ла бар етем ҡалған балалар. Уларҙың береһе – Барый Нөғәмән улы СӘЙЕТОВ.\nУның атаһы – Нөғәмән Сәйетов 1910 йылда Ҡоҙғон-Әхмәр ауылында тыуған. Атаһы Сәйет 1914 йылда Герман һуғышынан әйләнеп ҡайтмай, хәбәрһеҙ юғала. Шуға ла Нөғәмән әсәһе Аҙнабикә менән икеһе генә көн күрә, бала сағынан бик сос һәм оҫта һунарсы булып буй етә. Ул заманда ҡапҡалы өйҙәр бик һирәк булған, ә Нөғәмәндәрҙең кәртәһенең ишеге индек менән ябылған. Егет кәртә аша һикереп сығып йөрөр булған. 1933 йылда “Яҡтылыҡ” кооперативына (колхоз) ағза булып инә. Йәйен колхоз эшендә булһа, ҡышын һунар менән шөғөлләнгән. Уның атаҡлы һунарсы тигән даны тиҙ тарала һәм һунарсылар союзы ағзаһы итеп алалар. Һунарсылар союзы рәйесе Сопуновтың Нөғәмән Сәйет улына инселәп биргән фотоһы әле лә ғаилә архивында һаҡлана. Нөғәмән Бәлихиә Хөсәйен ҡыҙы менән ғаилә ҡора. 1932 йылда оло ҡыҙы Ҡафия тыуа. Улдары Ғәлимйәндең ғүмере ҡыҫҡа була, биш йәшендә генә үлеп ҡала. 1937 йылда Сәлимйән тыуа, ул әле иҫән, һуңынан Зәкиә ҡыҙы донъяға килә.\nНөғөмән Сәйет улы ауылдаштары Сәлим һәм Әнәс Һаруновтар менән Әлкәлә Фин һуғышына әҙерлек курсында була. Фин һуғышы туҡтағас, кире ҡайтаралар.\n1941 йылдың 22 авгусында Ҡумырыҡ яланында колхозға бесән әҙерләп йөрөгәндә Нөғәмән Сәйетовҡа саҡырыу ҡағыҙы биреп китәләр. Иртәгәһенә иртә менән Белорет хәрби комиссариатынан бер төркөм ир-егетте тар колеялы тимер юлынан поезд һуғышҡа алып китә. Поездың һауа ярған тауышын Бәлхиә Хөсәйен ҡыҙы ғүмер буйы яратмай, ишеткән һайын: “Шым, ҡороғор! Алып китеп, балаларҙы атайһыҙ ҡалдырҙың”, – тип әйткәнен Барый Нөғәмән улы әле лә хәтерләй.\nБелеме булмағас, әллә ни хат та яҙмағандыр, тип уйлай балалары. Әсәләре лә ул хаҡта һөйләмәҫ булған. Тик 1942 йылдың ғинуарында бер хаты килә. “Горький ҡалаһында госпиталдә ятам, Архангел районының Тирәкле ауылы егеттәре менән. Бер-ике көндән фронтҡа китәбеҙ”, – тип яҙған һәм фотоһын һалған. Был һуңғы һүҙе, һуңғы фотоһы була…\nАтаһы һуғышҡа киткән саҡта әсә ҡарынында ҡалған улы Барый 1942 йылда тыуа. Әсәләренә дүрт баланы ҡарау еңелдән булмай: ул көн буйы колхозда эшләй, өрлөгөнә таяу терәтелгән бәләкәй генә өйҙә торалар. Еңеүҙән һуң, Нөғәмән Сәйет улы 1942 йылда хәбәрһеҙ юғалды, тигән ҡара ҡағыҙ алалар.\n– Исмаһам, сабый күҙе менән дә күрмәнем, “атай” тигән һүҙҙе ғүмеремдә әйтә алманым. Шулай ҙа уның фотоһына ҡарап, мәргән һунарсы, спортсы булыуы тураһында ололар һүҙенән генә ишетеп, яҡшы кеше булғандыр, тип күҙ алдына килтерә торғайным.\nӘсирлеккә эләккәндер йә хыянат иткәндер, йә дезертир булғандыр, тип бер ҙә уйламаным. Ниһайәт, Бөйөк Еңеүҙең 70 йыллығына атайыбыҙҙың яҙмышы асыҡланды: ҡыҙылармеец Нөғәмән Сәйет улы Сәйетов 1942 йылдың 29 апрелендә һәләк булып, Смоленск өлкәһенең Велиж районында ерләнгән, – ти Барый ағай.\nБылтыр Бөйөк Еңеү көнө алдынан Барый Нөғәмән улы балалары менән атаһының ҡәберен күрергә юлға сыға. 18 сәғәт туҡтамайынса барып, 3 майҙа урында булалар.\nНөғәмән Сәйет улы Сәйетов ерләнгән зыярат Велиж ҡалаһында, Төньяҡ Двина йылғаһының бейек ярында – Лидово тауында урынлашҡан. Ҡәбер ташында Нөғәмән Сәйет улының исеме яҙылғанын күреп инанғас, атаһының ҡәберенә тыуған ер тупрағын һала Барый ағай.\n“Атайымдың ҡәберен күреп, ғүмер буйы үҙемде уйға һалған һорауға яуап табып, тынысланып ҡайттым. Беҙ барғанда, бер ҡатын зыяратты таҙартып йөрөй ине. “Һеҙ бында эшләйһегеҙме?” – тип һораныҡ.\n“Юҡ, мин хакимиәттә эшләйем. Был зыяратты таҙартыу – үҙе ғорурлыҡ”, – тип яуап бирҙе ул.\nБөйөк Ватан һуғышы яугирҙәренең исемен мәңгеләштереүгә ҙур өлөш индергән мәктәп директоры менән дә осраштыҡ. Ул был яр өсөн ҡаты алыш барғанын һәм үҙ ғүмерен аямайынса һуғышҡан меңәрләгән яугирҙең ошонда ятып ҡалыуы, әммә ярҙы дошман ҡулына бирмәүе тураһында һөйләне.\nАтайым 264-се уҡсылар дивизияһы һалдаты булған. Әлеге ваҡытта өс мең һалдаттың исеме асыҡланған. Атайымды 2007 йылда тапҡандар”, – тине Барый ағай.\nБарый Нөғәмән улы үҙе оло йәштә. Бөгөн иһә атаһының яҙмышына ҡағылышлы ғүмер буйы оҙатып килгән икеләнеүҙәргә һуңғы нөктә ҡуйылыуы күңеленә тыныслыҡ бирҙе. Атаһы Тыуған иле өсөн яуҙа батырҙарса һәләк булған.\nАвтор: Р. МУСИНА әҙерләне


Уралиә, Ванцетти, Рем: Башҡортостанда быйыл тыуған сабыйҙарҙың үҙенсәлекле исемдәре аталды // Йәмғиәт | новости башинформ.рф\n11:10, 27 октября 2020 Йәмғиәт\nУралиә, Ванцетти, Рем: Башҡортостанда быйыл тыуған сабыйҙарҙың үҙенсәлекле исемдәре аталды Фото: Ксения Калинина\nБашҡортостанда 2020 йылда тыуған сабыйҙарҙың үҙенсәлекле исемдәре аталды. Башҡортостан Республикаһының Юстиция эштәре буйынса дәүләт комитетынан «Башинформ» агентлығына хәбәр итеүҙәренсә, йыл башынан яңы тыуған малайҙар араһында – 17, ә ҡыҙҙар араһында 13 үҙенсәлекле исем ҡушылған.\nРеспубликала Аполлон, Биньямин, Ванцетти, Дантес, Зейд, Кавин, Кенан, Лазарь, Лео, Михаэль, Никас, Омур, Рем, Роландо, Ромуаль, Святогор, Стивен исемле малайҙар тәрбиәләнә.\nҠыҙҙарҙың үҙенсәлекле исемдәре – Версалия, Веселина, Витэль, Каталина, Кирьяна, Ларина, Мава, Милалика, Руана, Санти, Саяна, Уралиә, Элия.\nИсем-шәрифтәрҙе үҙенсәлекле варианттарға алмаштырыуға килгәндә, быйыл Башҡортостандың ЗАГС бүлектәрендә бындай осраҡтар теркәлмәгән.\nТеги: исемдәр, Башҡортостан Республикаһының Юстиция комитеты


Фатир эсендә ташҡын\nБаш ҡаланың Мөбәрәков урамы, 22/1 адресы буйынса урынлашҡан йортта эҫе һыу торбаһы шартлау сәбәпле, 6-10-сы ҡаттар һыу аҫтында ҡалған. Фатир хужаларына килтерелгән зыян күләме - бер нисә миллион һумға баҫыуы ихтимал. Ни тиһәң дә, күптәре яңы ғына өйөндә ремонт эштәрен тамамлаған.\nБилдәле булыуынса, күп ҡатлы йорт ун биш йыл элек төҙөлгән. Урындағы халыҡ быға тиклем дә торлаҡ хужалығы идаралығына капиталь ремонт талап ителеүен һорап мөрәжәғәт иткән булған.\nФатир түбәһенән һыу бер туҡтауһыҙ ҡырҡ минут тирәһеләй аға. Йома көн Ғәликәевтар ғаиләһе ысын мәғәнәлә ташҡын эсендә ҡала.\nЙәш әсә фатир эсендәге күренеш эҙемтәләре менән көрәшеп сикһеҙ арыған. "Ике бәләкәй балабыҙҙы туғандарға ебәрергә мәжбүр булдыҡ," ти ул. Сөнки ут һүнә, көслө һыу ағымы киске һигеҙҙәрҙә генә туҡтатыла. Күп фатирлы торлаҡтың иң юғары ҡатында йәшәү - оло бәләгә әйләнә. Баҡтиһаң, йорт ҡыйығында эҫе һыу торбаһы серегән була, һөҙөмтәлә ул көсөргөнеште күтәрә алмай, шартлай. Салауат Ғәликәев хәҙер зыян күләмен иҫәпләй. Барлыҡ көнкүреш техникаһы - компьютер, һыуытҡыс, телевизор эшлектән сыҡҡан. Кейем-һалым, һауыт-һаба өсөн борсолаһы түгел. Ә бына яңы ғына һатып алынған мебелде киптереүҙең файҙаһы булырмы икән?!\nРәзит Исмәғилев фатирында яңыраҡ ҡына ремонт эшләгән булған. Хәҙер, ул бөтөнләй аптырауҙа. Ярты миллион һумлыҡ материалдар, мебель - барыһы ла юҡҡа сыҡҡан. Хәйер, фатир хужаһының ламинатты гидроизоляция нигеҙендә һалыуы һыуҙы аҫҡы ҡаттарға ағып төшөүҙән тотҡарлаған.\nБаш ҡаланың Мөбәрәков урамы, 22/1 йорт адресы буйынса йәшәүселәр фатирҙарға һыу үтеү актын төҙөп, урындағы торлаҡ хужалығы идаралығына мөрәжәғәт итергә ниәтләй. Уға тиклем зыян күләмен белгестәр асыҡлаясаҡ. Был да үҙенә күрә өҫтәмә сығымдар.


Эш һөҙөмтәһе — тәртип » Башҡортостан гәзите\n31-08-2012, 00:30 // Йәмғиәт // Баҫып сығарырға\nЕгеттең был һөнәрҙе һайлауы осраҡлы түгел. Атаһы Фәйзелхан Әптекәев егерме алты йыл хоҡуҡ һағында торҙо. Отставкалағы милиция капитаны оҙаҡ йылдар паспорт өҫтәле начальнигы вазифаһын намыҫ менән башҡарҙы. 1993 йылдың сентябрендә район ветерандар ойошмаһы төҙөлгәс, уның тәүге рәйесе итеп һайланды. Улынан тыш, Ирина ла байтаҡ йылдар эске эштәр бүлегендә хеҙмәт итә. Ул — шәхси состав менән эшләү бүлеге белгесе, майор званиеһында.\nМилиция сержанты Вадим Әптекәев ҡарауыл-конвой хеҙмәтендә эшләй. Тырышлығын, тәжрибәһен иҫәпкә алып, 2001 йылда уға милицияның төбәк вәкиле вазифаһын ышанып тапшыралар. Һөҙөмтәлә, яуаплылыҡ та, мәшәҡәт тә арта.\nВ. Әптекәев тәүҙә Кәлтәй һәм Бәҙрәш ауыл Советтарына ҡараған ауылдарҙы хеҙмәтләндерә, һуңыраҡ Бүл-Ҡайпан ауыл Советына күсерәләр. Әле Яңы Тәтешле һәм Түбәнге Балтас ауыл Советтары ауыл биләмәләрендә участковый вазифаһын башҡара.\nТөбәк вәкиле сифатында эшләй башлағанда, баштараҡ, әлбиттә, ауыр була. Яңы эштең бөтә нескәлектәрен өйрәнеү менән бергә, Нефтекама ҡалаһындағы машиналар төҙөү техникумында ситтән тороп уҡырға ла өлгөрә... Хәҙер, әлбиттә, төндәр буйы китап тотоп ултырыу, имтихандар мәшәҡәте күптән артта ҡалды. Тормош-көнкүреше лә зарланырлыҡ түгел. Ҡатыны Лилиә менән матур, татыу йәшәйҙәр, Руслан атлы малай һәм Эльвина исемле ҡыҙ үҫтерәләр.\nКөнкүреш шарттары яҡшы булғас, бөтә тырышлығын, һәләтен эшкә бирә полиция майоры Әптекәев. Иң мөһиме — хоҡуҡ боҙоуҙы булдырмау өсөн үҫмерҙәр, йәштәр араһында тәрбиә эше алып барырға кәрәк, тип иҫәпләй ул. Йәш кешене тәрбиәләүҙә ғаилә лә ҙур роль уйнай. Мәктәптәрҙә, ата-әсәләр менән осрашыуҙарҙа сығыш яһаһа, һәр ваҡыт ошо фекерҙе ҡабатлай. “Урам тәрбиәһе” тигән төшөнсә менән аҡланырға маташыусыларға ла һүҙе бер: урамға һылтанмағыҙ, балағыҙға күберәк иғтибар бүлергә тырышығыҙ.\nҠайһы берәүҙәр, ысынлап та, урам тәрбиәһенә тиҙ бирелеүсән. Шуға ла ундайҙарға күҙ-ҡолаҡ булып тороу хәйерле. Вадим Әптекәев йәш-елкенсәк ял иткән, кәйеф-сафа ҡорған урындарҙы белеп бөткән. Уларҙы даими күҙәтеп, тикшереп тора.\nВ. Әптекәев хеҙмәтләндергән биләмә шаҡтай ҙур. Ул ун биш ауылды берләштерә. Иң алыҫы — Ҡытҡыйылға, район үҙәгенән утыҙ биш километр алыҫлыҡта урынлашҡан.\nЕнәйәт ҡылыуға юл ҡуймау, закон боҙоуҙы иҫкәртеү өсөн ныҡ тырышырға, күп көс һалырға тура килә. Районда тәртип урынлаштырыуҙа төбәк вәкилдәре бергәләп, кәңәшләшеп хеҙмәт итә.\nТөбәктә һигеҙ участковый бар. Хәҙерге ҡатмарлы заманда ҡыйынлыҡтар, мәшәҡәттәр тыуып ҡына тора. Бергәләп, бер маҡсатта эшләгәндә генә енәйәтселекте еңеп, уның тамырын ҡоротоп, хоҡуҡ боҙоуҙарҙы “ауыҙлыҡлап” буласағын һәр кем яҡшы аңлай. Төбәк вәкилдәре аҙна һайын йыйылып, үҙҙәрен борсоған мәсьәләләрҙе уртаға һалып һөйләшергә, бер-береһенең эш тәжрибәһе, алымдары, уй-фекере менән уртаҡлашырға ғәҙәтләнгән. Әлбиттә, был үҙ һөҙөмтәләрен бирмәй ҡалмай.\nТөбәк уполномоченныйҙарын борсоған проблемалар ҙа етерлек. Шулай ҙа, халыҡ теле менән әйткәндә, бөтә этлектең башында эскелек менән эшһеҙлек тора. Иң йәмһеҙ күренештәрҙең береһе — урлашыу. Күп осраҡта шәхси хужалыҡтарҙан көнкүреш әйберҙәрен “үҙләштерәләр”. Йышыраҡ был аҙымға эскелек менән мауыҡҡан эшһеҙҙәр бара. Ғаилә ыҙғыштарын да күпселек осраҡта улар сығара.\nТөбәк вәкиленә йыш ҡына үҙенә беркетелгән биләмәлә үҙаллы эш итергә тура килә. Ғөмүмән, участковый яҡшы психолог та, тикшереүсе лә, эксперт та — күп өлкәлә тәжрибәле белгес булырға тейеш.\nУрындарҙа теркәлгән енәйәттәрҙең күбеһе “ҡайнар” эҙҙәр буйынса, ҡыҫҡа ваҡыт эсендә асыла. Әммә енәйәтте тикшереүгә ҡарағанда, уны бөтөнләй булдырмау хәйерлерәк, ә быға өлгәшеү бик ауыр. Шуға төбәк вәкиле тәүге сиратта халыҡҡа таяна. Уҡытыусылар, мәҙәниәт хеҙмәткәрҙәре, ҡатын-ҡыҙҙар советы ағзалары, ветерандар — Вадим Фәйзелхан улының ышаныслы ярҙамсылары. Урындарҙа тәрбиә эшен көсәйтеү фарыз — йәмәғәтселеккә ошондай ҙур бурыс йөкмәтелә.\nВадим Әптекәев ауыл Советтары башлыҡтары, депутаттар менән дә тығыҙ бәйләнештә эшләй, квартал һайын халыҡ менән осрашып тора.\n— Элегерәк йәмәғәт ойошмалары көслө ине, — ти тәртип һаҡсыһы. — Тәртип боҙоусылар халыҡ судынан уттан ҡурҡҡан кеүек ҡурҡты, кешеләр алдында баш эйеп баҫып тороу улар өсөн һәр төрлө язанан ауырыраҡ ине.\nХәҙер ауылдарҙағы тәртип йыш ҡына төбәк вәкиленең үҙ вазифаһын нисек башҡарыуына бәйле. Шуға ла участковыйҙар һәр ваҡыт иғтибар үҙәгендә, тип әйтергә мөмкин.\n— Хеҙмәткәрҙәр техника, заманса элемтә саралары менән тәьмин ителгән, — ти төбәк вәкилдәренең эшен ойоштороу бүлексәһе етәксеһе, полиция майоры Данил Һаҙыев. — Күҙ теймәһен, тәтешлеләр тыныс, хәүеф-хәтәрһеҙ йәшәй.


Силәбе өлкәһенең Сыбаркүл ҡалаһында урынлашҡан Етенсе гвардияның Ҡыҙыл байраҡ Ырымбур казактары танкистар бригадаһында бөр төркөм Башҡортостан егеттәре лә хеҙмәт итә\nВатанды Һаҡлаусылар көнө уңайынан һалдаттар Рәсәйҙең күренекле спортсыһы, бер нисә тапҡыр Гиннес рекордтар китабына инеүсе Эльбрус Ниғмәтуллин менән осрашты. Бөтә донъяға танылған батыр менән бергә хәрбиҙәр фотоға төштө, яҡындан танышты. Әйткәндәй, был осрашыу һуңғыһы түгел. Байрамда Силәбе өлкәһе башҡорттары ҡоролтайы Башҡортостан юлдаш телевидениеһы менән берлектә "Ватан батырҙары" проектын тормошҡа ашырҙы. Уның сиктәрендә Эльбрус Ниғмәтуллин бригада һалдаттары менән даими күнекмәләр уҙғарасаҡ. Башҡорттар ҡоролтайы вәкилдәре танкистарҙы башҡорт халҡы мәҙәниәте менән таныштырасаҡ.\nИгорь Михайлов, попечителдәр Советы рәйесе: «Гвардеецтарға Эльбрус Ниғмәтуллин миҫалында, физик көстән тыш, рух, ихтыяр көсөнөң дә мөһимлеген күрһәтеү төп маҡсат. Күп милләтле Көньяҡ Уралда Ватанға һөйөү изге бурыс. Яңы проект та һалдаттарҙа илһөйәрлек хисен тәрбиәләр тип ышанабыҙ. Улар һәр саҡ тыуған илде һаҡларға әҙер булырға тейеш».\nТанкистар бригадаһы Ырымбур казактары кавалерия полкы нигеҙендә ойошторолған. Бында бөгөн дә Урал казактары йолалары һаҡланып ҡалған. Әйткәндәй, тап улар 1812-се йылғы Ватан һуғышында башҡорт батырҙары менән Парижға тиклем барып етә, ә Бөйөк Ватан һуғышында фашистарға ҡаршы һуғыша. Сыбаркүлдә хәрби бурысын үтәүсе Башҡортостан егеттәрен, бригада командованиеһы юғары баһалай. Бишбүләк районынан Рәмис Шәһниязов әйтеүенсә, башҡорт егеттәре бер-береһенә терәк була белә. Әрме хеҙмәте ауырлыҡтарын бергә еңеп сыға.


Һыуҙан ҡоро сығып булырмы?\nРеспубликала яҙғы ташҡын дауам итә. Уҙған тәүлектә Ағиҙел 27, Ҡариҙел 21 сантиметрға күтәрелгән. Белгестәр йылғалар әле генә ярҙарына ҡайтмаясаҡ тип билдәләй, ямғыр яуһа ташҡындың тағы көсәйеүе ихтимал. Өфө эргәһендә мәҫәлән, Дим йорттарға тиклем барып еткән.\nАнатолий Уронов өс көн инде ишкәктәрен һалмай. Ул йәшәгән Заречная урамынан тик кәмәлә генә йөрөп була. Ярҙарынан сыҡҡан Дим тиҫтәгә яҡын йортто ҡамауҙа ҡалдырған. Иң хәүефлеһе, һыу күтәрелеүен дауам итә. Быны Анатолий үҙе ҡуйған тамғаға ҡарап белә.\nАнатолий Уронов, Заречная урамында йәшәүсе: «Беҙҙең урам түбәндә, шуға ла һыу беҙҙе беренселәрҙән булып баҫа. Өсөнсө көн шулай йәшәйбеҙ. Минең күҙәтеүҙәрем буйынса, бер сәғәт эсендә һыу тағы сантиметр ярымға күтәрелде».\n«Сиған яланында» йәшәүселәр үҙҙәрен һыу баҫыуға өйрәнеп бөткән. Шуға ла йорттарын улар бейегерәк итеп төҙөй, ғәҙәттә, аҫҡы ҡатта гараж, келәт кеүек техник бүлмәләр урынлаша. Бынан тыш, башҡа биналар ҙа ағып китмәҫлек итеп эшләнә.\nБында йәшәүсе һәм кемдең тиерлек ташҡын ваҡытында мөлкәтен һаҡлап ҡалыу сере бар. Әйтәйек, Уроновтар һыу күтәрелгәндә мунсаһы ағып китмәһен өсөн бураны нигеҙгә ошондай сылбырҙар ярҙамында беркеткән. Улар мунсаның һәр яғында бар. Сара ышаныслы булыуын иҫбатлаған, 2007 йылда, һыу ошо тиклем күтәрелгәндә лә мунса урынында ҡалған.\nЯҙғы ташҡын осорона урындағы халыҡ аҙыҡ-түлеген, эсәр һыуын алдан хәстәрләп ҡуйырға күнеккән. Бынан тыш, һәр ғаиләлә аҙналыҡ консерва һәм ярма запастары бар. Сөнки һыу тағы күтәрелә ҡалһа ла, улар бер ҡайҙа ла китергә йыйынмай.\nТамара Стяжкина, Заречная урамында йәшәүсе: «Беҙ бында 30 йылға яҡын йәшәйбеҙ, шуға бер нимәнән дә ҡурҡмайбыҙ. Элегерәк ташҡын көслөрәк була торғайны, беҙ йортобоҙҙо бер ваҡытта ла ташлап китмәнек. Электр утын һүндерһәләр, генератор ҡулланып торорбоҙ».\nӘле тиҫтәгә яҡын йорт һыу ҡамауында. Шуға ҡарамаҫтан урамда тормош дауам итә. Бары тик халыҡ автомобиль урынына кәмәгә күсеп ултырған.\nШул уҡ ваҡытта бер нисә көндән һыу тағы ла юғарыраҡ күтәрелмәҫ тип бер кем дә әйтә алмай, синоптиктар был аҙнала ямғыр яуыр тип фаразлай.\nҠотҡарыусылар йылға буйында йәшәүселәрҙе уяу булырға саҡыра. Сөнки ташҡын тотороҡло булыр тип күҙаллаһалар ҙа, тәбиғәт үҙенекен итеүе ихтимал.


Башҡорт бәлеше Рәсәйҙә иң тәмле бөйөрөктәрҙең береһе тип танылды // Йәмғиәт | новости башинформ.рф\n13:00, 18 июня 2018 Йәмғиәт\nБашҡорт бәлеше Рәсәйҙә иң тәмле бөйөрөктәрҙең береһе тип танылды Фото: Олег Яровиков\nБелгестәр Рәсәй туристарынан илдең иң тәмле бөйөрөктәре тураһында һорағандар. Башҡортостан, Tvil.ru сервисы мәғлүмәттәре буйынса, лидерҙар иҫәбенә ингән. Атап әйткәндә, башҡорт бәлеше респонденттарҙың 20% тауышын яулаған.\nТәүге өсәү араһында өсмөйөштәр менән Татарстандың баш ҡалаһы һәм кибиндар менән Ҡырым Республикаһы ла бар.\nКарелия калиткалары — рейтингта дүртенсе, бәшмәкле эслек менән Тверь бөйөрөгө бишенсе урынды биләй.\nТеги: бәлеш, Башҡортостан, рейтинг, бөйөрөктәр


28 Декабрь 2018, 12:18\n2019 йылдың беренсе ярты йыллығына “Табын” гәзитенә яҙылып өлгөрмәгәндәр өсөн шатлыҡлы хәбәр еткерәбеҙ: матбуғатҡа яҙылыу кампанияһы 15 ғинуарға тиклем оҙайтыла.\nНиһайәт, матбуғатҡа яҙылыу кампанияһының төп бүләге – 18 тиҙлекле “Форвард” велосипеды хужаһы ла билдәләнде. Комиссия ағзалары алдында ике уҡыусы бала тартып сығарған бәхетле квитанция Яңғыҙҡайын ауылынан Рәмилә Фәйезованыҡы булып сыҡты! “Табын”ды 35 йыл алдырам, бүләкте тәүге тапҡыр отоуым, бүләктең дә ниндәйен бит әле! Бик шатбыҙ, рәхмәт һеҙгә!” - тине ул.\n“Матбуғатҡа яҙылыусы” аҙналығы еңеүсеһе Әлфиә Хөсәйенова бүләк-көрәкте улы менән килеп алды. “Улыма ҡар көрәргә ҡалай йәтеш булды әле”, тип ул да шатлығын йәшермәне. Аҙналыҡтың ҡалған еңеүселәрен редакцияла көтәбеҙ.